Magazin online Peter Jackson priprema novi film „Smrtonosne mašine“ - 27 October 2016 - Magazin - Vojvodina Net\nPeter Jackson priprema novi film „Smrtonosne mašine“\nNepune 2 godine nakon premijere filma „Bitka pet armija“, poslednjeg nastavka trilogije „Hobit“, Peter Jackson je konačno obradovao svoje fanove, pošto je najavio snimanje novog filma.\nIako je ranije više puta isticao želju da ostvari saradnju sa Steven Spielberg-om na snimanju nastavka filma „Avanture Tintina“, letos se ipak pojavila informacija da Džekson ima tajni projekat koji će u narednom periodu biti njegov prioritet. A sada je u javnosti obelodanio svoje planove. U medijima je najavljeno da će Piter Džekson učestvovati u projektu filmske adaptacije naučno fantastične novele „Smrtonosne mašine“ (Mortal Engines), britanskog pisca Philip Reeve-a.\nKako su preneli pojedini svetski mediji, Piter Džekson je zajedno sa svojom suprugom i najbližom saradnicom Fran Walsh, inače scenaristkinjom i producentkinjom, napisao adaptirani scenario za filmsku verziju Smrtonosnih mašina. U tome im je, kao i u ranijim njihovim projektima pomagala Philippa Boyens, takođe scenaristkinja i producentkinja. Iako bi za Pitera Džekosna režija ovog filma verovatno bila rutinski posao, ona je ipak poverana Christian Rivers-u. Reč je o još jednom stalnom članu ekipe, koji sa Džeksonom radi još od 1992. godine, kada su ostvarili saradnju na filmu „Moždana smrt (Braindead)“. Ovaj iskusni umetnički direktor i Džeksonov pomoćnik iza kamere, ovoga puta će se po prvi put oprobati kao samostalni reditelj jednog dugometražnog filma. U producentskom timu će se takođe naći Zane Weiner, Amanda Walker, kao i Deborah Forte iz kuće „Scholastic“, koja je izdavač knjige „Smrtonosne mašine“ Filipa Riva.\nZa one koji nisu upoznati sa knjigom „Smrtonosne mašine“, radnja se dešava u postapokaliptičnom svetu, nakon ratova, snažnih zemljotresa, vulkanskih erupcija i drugih geoloških poremećaja koji su razorili zemlju. Da bi izbegli uništenje, pojedini gradovi, poput Londona, imaju poseban sistem koji ceo grad podiže sa zemlje, na bezbednu razdaljinu i pretvara ga u ogromno mobilno utvrđenje. Tako razvijen mehanizam ne samo da pomaže gradovima da ostanu netaknuti, već i da mogu da se sa drugim gradovima bore za resurse. Iako su se potresi na Zemlji već smiril, gradovi nastavljaju da funkcionišu na isti način, da žive kao „Mobilni metropolisi“, a tehnološki napredak je potpuno zaustavljen. Zli upravnik Londona ima zastrašujuće ideje – njegovi planovi su mnogo veći od pokoravanja malih gradova i prete da potpuno unište planetu. Da bi sprečio dalje katastrofe na Zemlji, mladi Tom, šegrt u londonskom istorijskom muzeju, okuplja grupu mladih ljudi kako bi zajedno pronašli način da Zemlju otrgnu iz kandži zla.\nŽanr naučne fantastike leži Piteru Džeksonu, tu je on briljirao mnogo puta i njegova najbolja ostvarenja upravo pripadaju ovom žanru, pa je razumljivo da će publika i od ovog filma očekivati mnogo. Bez obzira što neće biti reditelj, pred Džeksonom je veliki zadatak, kao koscenariste i producenta, a to će svakako izazvati veliko interesovanje filmofila iz celog sveta.\nInače, novela „Smrtonose mašine“ objavljena je 2001. godine i predstavlja prvi deo tetralogije„Gradovi grabljivci“. Druga u nizu knjiga Filipa Riva je „Grabljivčevo zlato“ (2003.), sledi „Infernal Devices“ (2005.), a hronike se završavaju ostvarenjem „A Darkling Plain“ iz 2006. godine. Nameće se zaključak da Džekson nije slučajnu odabrao priču iz više nastavaka, jer mu to obezbeđuje dovoljno materijala za snimanje još jednog filmskog serijala. Prethodne Džeksonove trilogije „Lord of the Rings“ i „The Hobbit“ doživele su planetarnu slavu, a da li će i ovde biti reč o seriji filmova, najviše će zavisiti od toga kakav će uspeh doživeti ovaj prvi.\nZa sada se još uvek ništa ne zna o selekcij glumaca, ali nema sumnje da će glumačku ekipu, kao i za svoja prethodna ostvarenja, Džekson pažljivo odabrati. Početak snimanja „Smrtonosnih mašina“ očekuje se na proleće 2017. godine. Lokacija snimanja je, kao što ste verovatno već i pretpostavili, stari dobri Novi Zeland.


Stavljala je decu u kese za đubre i pakovala u kutije, a kada čujete zašto odaćete joj POŠTOVANJE! - Smedia\nStavljala je decu u kese za đubre i pakovala u kutije, a kada čujete zašto odaćete joj POŠTOVANJE!\nPred kraj života, hrabra medicinska setsra Irina Sendler ispričala je svoju neverovatnu životnu priču i otkrila na koji način je uspela da spase 2.500 jevrejske dece sigurne smrti.\nIrena Sendler koja je kao medicinska sestra prkoseći nacistima spasila od sigurne smrti 2.500 jevrejske dece, krijumčareći ih iz Varšavskog geta u mrtvačkim kesama, kesama za smeće ili u kutijama za alat, odvajajući ih od roditelja i odvodeći na sigurna mesta gde je pronalazila nejevrejske porodice koje bi ih usvojile ili zaštitile.\nOva neopevana heroina je preminula 2008. godine, a njen podvig je bio nepoznat decenijama nakon Drugog svetskog rata. Sendlerova je sebi obezbedila legalnu propusnicu u geto, a izradila je na hiljade lažnih dokumenata za krijumčarenu decu i davala im lažni identitet.\nIme svakog deteta je predano beležila, kao i njihov lažni...\n13 000 žENA JE PROšLE GODINE U SRBIJI ISPROBALO "OROšAVANJA VAGINE"


Zašto London pušta opasne signale... | Skandalozno\nZašto London pušta opasne signale o pripajanju Kosova Albaniji\nIdeja o ujedinjenju Kosova sa Albanijom više puta je javno plasirana, što od albanskog premijera Edija Rame, što od Hašima Tačija. Dosad niko iz međunarodne zajednice nije javno podržao ove planove, ali se niko protiv njih nije preterano bunio. Sada spekulacije o „velikoj Albaniji“ stižu iz Velike Britanije.\nUkoliko Srbija ne prizna Kosovo, ono može da se ujedini sa Albanijom. Problem je samo što bi u tom slučaju i Srbija mogla da traži „veliku Srbiju“, odnosno deo Bosne.\nOvo je sažeta analiza koju je objavio britanski list „Ekonomist“, pozivajući se na neimenovane izvore iz vrha kosovske vlasti. Činjenica je da je pričama o razgraničenju, razmeni teritorije, demarkaciji granica, a sve u pokušajima da se nađe finalni dogovor između Beograda i Prištine — Pandorina kutija o daljim promenama granica otvorena. Pitanje je samo da li Britanci znaju nešto više o ovoj temi ili samo puštaju spin kako bi podigli veću prašinu u međunarodnoj zajednici.\nNije nepoznato da su Britanci, odakle dolaze „novi signali“, vrlo angažovani na rešavanju kosovskog pitanja, mada ne tako javno i zvanično kao što to čine Amerika ili Nemačka. Na to ukazuje i Dušan Janjić iz Foruma za etničke odnose, naglašavajući za Sputnjik da Britanija nema zvaničnu strategiju prema Kosovu, ali da je i te kako aktivna po ovom pitanju kao članica Kvinte i kao još aktuelna članica EU. To ih međutim, ne sprečava da imaju pomalo drugačije stavove po nekim rešenjima vezanim za kosovsko pitanje. To se vidi i po tome što su kao predsedavajući u UN odlučili da Unmik ne podnosi više na svaka tri meseca javno izveštaj o Kosovu, jer je, kako tvrde, u pitanju „suverena država“.\n„Dakle, ako se govori o ideji normalizacije odnosa Beograda i Prištine, to je za njih otvaranje puta priznanja Kosova od strane Srbije. Što se tiče spekulacija iz britanskih medija o pripajanju Albaniji, to je, naravno, uključivanje u temu koja je otvorena — podela i razgraničenje“, objašnjava Janjić.\nOn napominje da ideje koje se sada sreću, a koriste se za podršku razgraničenju Kosova i Srbije, polaze od principa priznanja secesije. Dakle, priznanje Kosova kao onog dela teritorije koji se odvojio od Srbije. Međutim, pita se Janjić, ako bi se Kosovo pripojilo Albaniji, čemu onda 2008. i jednostrano proglašenje nezavisnosti.\n„Pripajanje Albaniji podrazumevalo bi da se poništavaju sva priznanja Kosova“, kaže Janjić.\nOn veruje da većina političara na Kosovu ne želi pripajanje Albaniji, a siguran je da ni zvanična Britanija ne bi podržala javno stvaranje „velike Albanije“. S druge strane, povezivanje stvaranja „velike Albanije“ sa stvaranjem „velike Srbije“ je nešto što je trebalo da izazove što više straha, navodi naš sagovornik.\n„U suštini, Britanci se u ovu raspravu uključuju da bi prekinuli stvarnu raspravu o lošim i dobrim stranama eventualnog razgraničenja, to jest, prilagođavanja granica Prištine i Beograda“, ističe on, napominjući da su Britanci kao kolonijalna zemlja uvek bili za stvaranje što manjih država.\nBudite prvi sa komentarom na članku "Zašto London pušta opasne signale o pripajanju Kosova Albaniji"


Uhapšen mladić koji je iz vazdušne puške pucao po prolaznicima - Novi Sad\nUhapšen mladić koji je iz vazdušne puške pucao po prolaznicima\n20:05:00 16.05.2019, Komentara: 0\nNovi Sad - Novosadska policija uhapsila je M. J. (19) zbog sumnje da je u periodu od 3. do 5. maja u više navrata pucao na građane iz vazdušne puške.\nOn je uhapšen zbog sumnje da je počinio krivično delo izazivanje opšte opasnosti kada je, u nekoliko navrata, iz svog stana pucao iz vazdušne puške i lakše povredio četvoro građana. Osumnjičenom je određeno zadržavanje do 48 sati, po odobrenju javnog tužioca kome će, uz krivičnu prijavu, biti doveden na saslušanje.\nJavnost je početkom maja mogla da čita o povredama koje su zadobili jedna Novosađanka dok se šetala ulicom, kao i Stevica Nikolić dok je stajao kraj širom otvorenog prozora svog stana koji se nalazi u ulici Kraljevića Marka 60. Dragan se u jednom trenutku počešao po licu i baš u tom momentu ga je pogodila dijabola, koja je završila u njegovoj šaci. Još nekoliko dijabola uskoro je "uletelo" u njegov stan.\nPolicijska uprava u Novom Sadu poziva građane koji su, eventualno, oštećeni ovim krivičnim delom, a nisu to prijavili policiji, da se jave na broj telefona: 021/451-125.\nPolicija od 3. maja pokušavala je da identifikuje osobu koja je iz vazdušne puške pucala na prolaznike na Bulevaru Jaše Tomića, blizu ugla sa ulicama Kraljevića Marka i ulice Save Ljubojeva. Zbog zadobijenih povreda nekoliko osoba moralo je da se javi u Urgentni centar. Poslednjih dana slična situacija je i u Beogradu, gde nepoznata osoba u Sarajevskoj ulici u centru grada iz vazdušne puške puca na prolaznike.


Otvoren konkurs za podršku mentora malim i srednijm firmama - Bizlife.rs\nOtvoren konkurs za podršku mentora malim i srednijm firmama\n18:33 Beograd, 15/05/2013\nNacionalna agencija za regionalni razvoj objavila je danas da će za 100 novoosnovanih i postojećih malih i srednjih preduzeća obezbediti besplatne usluge podrške mentora do kraja 2013. godine.\nU javnom pozivu se navodi da pravo učešća na javno konkursu imaju mala i srednja preduzeća i preduzetnici koji imaju pozitivan poslovni rezultat u prethodnoj godini, u većinskom su domaćem privatnom vlasništvu i izmirili su obaveze po osnovu poreza i doprinosa.\nNa konkursu ne mogu učestvovati firme koje obavljaju delatnost u okviru vojne industrije i igara na sreću.\nRok za podnošenje prijava je 17. jun (www.narr.gov.rs).\nKako se navodi, mentoring je sveobuhvatan proces podrške preduzećima i preduzetnicima koji se nalaze u presudnom trenutku za dalji razvoj ili za opstanak, a proces mentoringa predstavlja odredjeni broj sati koje stručno lice (mentor) provodi u direktnom kontaktu sa vlasnikom preduzeća ili radnje.\nNacionalna agencija za regionalni razvoj je standardizovala mentoring kao uslugu u okviru realizacije projekta "Institucionalizacija mentoringa kao usluge za MSSP", koji finansira Vlada Japana preko Japanske agencije za medjunarodnu saradnju (JICA).\nUporedo sa početkom realizacije mentoringa u 2013. godini počinje i sprovodjenje novog projekta podrške i promocije mentoringa. To je prvi projekat regionalnog karaktera s obzirom da su u sprovodjenje, pored Srbije, uključene i Bosna i Hercegovina i Crna Gora.\nProgram sprovode obučeni mentori zaposleni u regionalnim razvojnim agencijama i agencijama i centrima za podršku malim i srednjim preduzećima.


Stanojević o tuči Grobara na istoku: "Bio sam razočaran! Kažite stav, ali onda bodrite Partizan" - Telegraf.rs\nFudbalere Partizana očekuje duel protiv Vojvodine u okviru drugog kola Superlige, a trener Stanojević je iskoristio konferenciju pred meč da razgovara o tuči koja se desila na utakmici sa Dunajskom stredom.\nPartizan ide u Novi Sad u izuzetno dobroj formi, pobedili su Proleter u prvenstvu sa 4:0, a potom su i u prvoj utakmici kvalifikacija za Ligu konferencija savladali Dunajsku stredu sa 1:0.\nMeđutim, meč protiv Slovaka u Evropi su obeležile nemile scene s tribina, gde se mogla videti tuča određenog broja navijača, koju je prokomentarisao i trener Partizana.\n- To je jedna izuzetno opipljiva tema, bojim se da ne budem loš shvaćen, ali meni se lično nije svidela atmsofera, lično sam bio razočaran dešavanjima na stadionu. Moja želja je da nas bodre za Partizan, desila se ta tuča, nije bila podrška poput one koja je bila u Novom Sadu. Ja ću uvek izneti svoj stav, što i treba uraditi u nekom trenutku i treba izneti stav, ali onda podržite ekipu - izjavio je trener Partizana, Aleksandar Stanojević, pa potom nastavio.\n- Nama je potrebno da navijači u svakom momentu budu uz nas, kao što je bio slučaj protiv Proletera. Iako su i tada izneli svoj stav, ali voleo bih da budu uz nas, da nas podrže. Sem poslednjih 10 minuta protiv Strede, gde su nam navijači dali vetar u leđa, i pevali "Partizane napadaj", to je ta energija koja nam treba, zato ponavljam, mnogo nam je važna podrška, pomozite nam da se borimo. Ako treba da kažete stav, recite ga kao u Novom Sadu, ali ipak se fudbal igra zbog nas, bodrite nas, to je naša najveća želja - zaključio je Stanojević.\nPodsetimo, meč između Partizana i Vojvodine je na programu u nedelju, 24. jula, od 21 sata.


Sport - BDC\nEdin Džeko: Čovjek za spas Rome\nbdc-desk - 4 Januara, 2021 0\nUz grb italijanske Rome jučer je 113. put stajalo da je strijelac bh. reprezentativac Edin Džeko. Kada je duel protiv Sampdorije odmicao i činilo se da nema trijumfa za domaći tim, ponovo se ukazao naš kapiten. Još jednom je bio čovjek...\nEdin Džeko čestitao Božić\nbdc-desk - 25 Decembra, 2020 0\nNaš as Edin Džeko (34) i fudbaleri Rome čestitali su Božić. Na video snimku koji je objavila Roma prvo je to uradio kapiten Rimljana i naše reprezentacije. - Buon Natale - poručio je na italijanskom jeziku Džeko. Džeko i saigrači iskoristit...\nU Barceloni saznali da njen igrač pregovara s Realom pa ga ostavili na aerodromu\nbdc-desk - 23 Decembra, 2020 0\nSkoro nevjerovatne scene dešavale su se sinoć u Istanbulu, poslije meča Eurolige Anadolou Efes – Barcelona 86:79. Katalonci su na aerodromu ostavili svog košarkaša Tomasa Ertela (Thomas Heurtel) jer mu nisu dali da se ukrca na avion i vrati sa ekipom...\nKasiljas se vratio u Real\nbdc-desk - 22 Decembra, 2020 0\nLegendarni golman Iker Kasiljas (Casillas) se poslije nekoliko godina vratio u Real Madrid, nakon što je odlučio da zakopa ratne sjekire i oprosti svom matičnom klubu to što ga je prije nekoliko godina praktično „najurio“ sa stadiona Santijago Bernabea. Naime,...\nRonaldo osvojio jedinu nagradu koja mu je nedostajala\nbdc-desk - 21 Decembra, 2020 0\nKristijano Ronaldo (Cristiano) za mjesec i po napunit će 36 godina i reklo bi se da je do sada već osvojio sve nagrade koje su mu bile na raspolaganju. Ipak, dobio je još jednu novu. Golden Foot, odnosno Zlatno stopalo, nagrada je koja...\nO spektakularnim makazicama Halera bruji fudbalski svijet\nbdc-desk - 17 Decembra, 2020 0\nVest Hem junajted i Kristal Palas sinoć su u susretu 13. kola engleske Premijer lige BiH remizirali 1:1, a meč je obilježio napadač domaćih Sebastijan Haler (Sébastien Haller). Gosti su imali prednost zahvaljujući golu Kristijana Bentekea (Christian) iz 34. minute, da bi bod...\nMiralem Pjanić najbolji dodavač u Ligi prvaka\nbdc-desk - 15 Decembra, 2020 0\nNakon završene grupne faze Lige prvaka UEFA je objavila statističke podatke elitnog klupskog takmičenja. Naš as iz Barcelone Miralem Pjanić (30) rekorder je po broju dodavanja, ali i tačnih dodavanja. Pjanić je u grupnoj fazi Lige prvaka odigrao čak 572 dodavanja,...\nJavilo se čak 16 članova Maradonine porodice za ostavinsku raspravu: Na stolu 50 miliona dolara\nbdc-desk - 10 Decembra, 2020 0\nProšle su dvije sedmice od smrti jednog od najvećih nogometaša svih vremena - Dijega Armanda Maradone (Diego - 60). Nakon smrti "Malog zelenog" ostali su repovi, istražuje se sama njegova smrt - je li bilo liječničkog nemara, prijeti se...\nPreminuo Paolo Rosi, italijanska i svjetska fudbalska legenda\nNajbolji strijelac Svjetskog prvenstva 1982., Paolo Rosi (Rossi), preminuo je u 64. godini poslije duže bolesti, javljaju italijanski mediji. Vrhunac karijere Paola Rosija bilo je Svjetsko prvenstvo u Španiji 1982. kada je sa šest postignutih golova bio najbolji strijelac i...\nbdc-desk - 8 Decembra, 2020 0\nNavijači Bornmuta izabrali su našeg reprezentativnog golmana Asmira Begovića (33) za najboljeg igrača u novembru. Naš iskusni čuvar mreže je u novembru branio u pet utakmica, te imao nekoliko fantastičnih odbrana. Inače, Begović je ove sezone branio u 16 utakmica -...


Vesti online / Ljubav i veze / Prva pomoć / Ovakve žene su ubedljivo najbolje ljubavnice\nOvakve žene su ubedljivo najbolje ljubavnice\nKada upoznate devojku koja vam se dopada, ne obraćajte pažnju samo na njen dekolte, zadnjicu, duge noge i tanak struk.\nRadoznalost je najbolji pokazatelj koliko je odbra u krevetu\nUmesto fizičkih atributa, tražite znake radoznalosti jer upravo ova osobina ukazuje da ćete biti zadovoljni seksualnim životom.\nTo su utvrdili naučnici sa Univerziteta u Floridi. U ispitivanju je učestvovalo 278 tek venčanih parova, koji su tokom dve nedelje vodili dnevnik učestalosti i kvaliteta seksa. Takođe, urađen im je i psihološki profil, koji je merio savesnost, spremnost za saradnju, otvorenost za nova iskustva, neurotičnost i društvenost.\nParovi su u proseku vodili ljubav tri do četiri puta u periodu od dve nedelje. Učestalost intimnih odnosa je zavisila od ličnosti žene, a crte koje obećavaju najbolji seks su radoznalost, spremnost za saradnju i otvorenost za nova iskustva. Zanimljivo je da karakter muškarca nema presudan uticaj na kvalitet i kvantitet seksualnih odnosa. Ovo istraživanje potvrđuje prethodna po kojima jači pol, uprkos izuzecima, češće želi seks od dama.\n* VIDEO: Ovaj seksi snimak manekenke je hit na porno sajtovima\n* Upoznajte rekorderku: Ova porno diva imala je seks sa...\n* 7 najbizarnijih seks rekorda: Ko može najviše, a ko najdublje?\nPRVA POMOĆ Naučite da joj dirate grudi tako da vas sutra hvali kod drugarica\nPRVA POMOĆ Seksualni terapeuti savetuju: Ovo svi parovi moraju da znaju


Uhapšen ili ne?\nIz Međunarodnog tribunala za ratne zločine u Hagu još nema potvrde informacije da je haški bjegunac Dragan Zelenović, optužen za ratne zločine u Foči, uhapšen u Rusiji. Portparol Tribunala u Bosni i Hercegovini, Matijas Helman, za Radio Slobodna Evropa kaže kako Tribunal još provjerava informaciju o hapšenju. Ukoliko bude tačna, u Tribunalu, navodi Helman, očekuju da Zelenović bude izručen Hagu, a nikako Beogradu, kako tvrde neki srbijanski mediji:\n“Bilo koja osoba koja je optužena pred Tribunalom, ako je uhapšena u bilo kojoj zemlji, mora biti prebačena u Hag. I tu je izuzetno jasna međunarodna obaveza svake države da optužene osobe pred Tribunalom locira, traži, uhapsi i direktno prebaci u Hag. To se odnosi na sve zemlje i na sve optužene pred Haškim tribunalom.”\nPrema navodima moskovskih medija, ruska policija potvrdila je hapšenje Zelenovića. Listu “Pravda” je zvaničnik ruske policije Anatolij Vortov izjavio kako je policija pritvorila Zelenovića na osnovu potjernice Haškog tribunala, te da je Zelenović živio u sibirskom regionu Kanti Mansisk, koji se nalazi 2.000 kilometara od Moskve. Pomoćnik tužioca u ovom regionu, Vladimir Tijulkov, potvrdio je da će dokumenti za Zelenovićevo izručenje danas biti upućeni Državnom tužilaštvu Rusije, ali nije precizirao kome će Zelenović biti izručen.\nRuska agencija Interfax javila je još juče, pozivajući se na policijske izvore, da je Zelenović uhapšen 25. avgusta u zapadnosibirskom centru naftne industrije Kanti Mansisk. Tamo se krio već nekoliko godina radeći kao građevinski radnik i sa falsifikovanim ispravama pod imenom Branislav Petrović.\nI dok se Zelenović krio, grad Foča, u kojem je počinio zločine za koje ga tereti Haški tribunal, pod američkim je sankcijama još od prije 2000. godine. Predsjednik Skupštine opštine Foča, Lutvija Šukalo:\n“Dragan Zelenović Zelja je jedan od optuženih koji je u grupi sa Jankovićem i, hajde da kažem, i Tutom, koji je izvršio samoubistvo prilikom hapšenja, i Stankovićem. To je grupa od pet optuženika koji se terete za silovanje Bošnjakinja na području opštine Foča.”\nTako u Foču, kaže predsjednik Skupštine opštine, do danas nije stigao ni dolar američke pomoći za obnovu upravo zbog Zelenovića:\n“Mi moramo ispoštovati do kraja saradnju s Haškim tribunalom kao jedan od osnovnih preduslova. To podrazumijeva da Dragan Zelenović mora da se nađe u Hagu.”\nU Foči tako očekuju da će, nakon što se Zelenović nađe u Hagu, u jesen ove godine Američki kongres konačno skinuti sankcije ovom gradu.\nDo sada, međutim, u Ambasadi BiH u Moskvi, a niti u ruskoj ambasadi u Sarajevu nisu mogli potvrditi da je Zelenović uhapšen. Ambasador Rusije u BiH, Konstantin Šuvalov, juče je čak izjavio da ga je Ministarstvo vanjskih poslova njegove zemlje službeno obavijestilo kako ne postoje informacije da je Zelenović uhapšen u Rusiji.\nPrema haškoj optužnici, Zelenović je zajedno s Gojkom Jankovićem i Radovanom Stankovićem optužen na osnovu individualne krivične odgovornosti za mučenje i silovanje bošnjačkog i hrvatskog stanovništva u Foči 1992. godine. U optužnici se još navodi da je Zelenović tada bio zamjenik komandanta vojne policije i vođa paravojne jedinice u Foči.\nGlavni tužilac Haškog tribunala, Karla del Ponte, još u junu ove godine izjavila je da se, osim Zelenovića, u Rusiji krije i haški optuženik Vlastimir Đorđević.\nViše detalja o kontradiktorinim informacijama o hapšenju Dragana Zelenovića za naš program iznosi Andrej Šari, novinar ruskog programa Radija Slobodna Evropa:\nŠARI: Za sada postoji samo par izjava predstavnika ruskog tužilaštva, jednog tužilaštva u Sibiru i jednog tužilaštva u Moskvi. Oni su potvrdili da je uhapšen Branislav Petrović, ali se pretpostavlja da je to Dragan Zelenović. Sada je u toku procedura da ga izruče, prvo u Moskvu, a nakon toga što se sve provjeri, možda će biti predan u Hag. Koliko je poznato, podaci o tome da se on nalazi u Hanti-Mansijsku došli su iz Haga, uključujući i brojeve telefona. Uhapšen je po nalogu i informacijama Haškog tribunala. Politički je to bitno jer je po prvi put saradnja između Rusije i Haškog tribunala dostigla takav nivo. Tehnički podaci još uvijek nisu poznati. Zanimljivo je da uopšte neki bivši Jugosloveni rade u Hanti-Mansijsku. To je jedan dosta veliki grad na sjeveru Sibira u kojem ima dosta snijega i nafte. Postoje podatci koji ukazuju na to da je Branislav Petrović tamo radio kao mali privatni poduzetnik i kao inžinjer u jednoj od mašinskih firmi.\nRSE: Kako se može tumačiti to da je Rusija, po prvi put, odlučila da izruči jednog od haških optuženika?\nŠARI: Izgleda da je on sitna riba.\nRSE: Kada se može očekivati da će ruska strana izručiti Zelenovića Srbiji?\nŠARI: Mislim da je to pitanje nekoliko sedmica.


Građani BiH će uskoro plaćati RTV taksu putem računa za struju\nČelnici Radio-televizije Federacije BiH i Javnog preduzeca Elektroprivreda Bosne i Hercegovine danas su u Sarajevu potpisali Memorandum o poslovnom razumijevanju, koji predstavlja prvi od najvažnijih koraka za prelazak na novi model naplate RTV takse putem domaćih elektroprivrednih preduzeća.\nU cilju realizacije naplate RTV takse putem računa za električnu energiju, na nivou BiH, strane su se usaglasile da će kod nadležnih organa i institucija inicirati donošenje odgovarajućih pravnih propisa i akata za što hitniju realizaciju odredbi ovoga Memoranduma.\nU skladu s tim, izražena je poslovna i svaka druga volja da ovaj novi model naplate RTV takse za sve Javne servise u BiH, uz saglasnost i podršku ostalih relevantnih institucija, stupi na pravnu snagu odmah nakon isteka aktuelnog modela naplate RTV takse.\nUspostavom ovog novog sistema naplate RTV takse, Javni servisi BiH bi za kratko vrijeme postali spremni u potpunosti odgovoriti svim tehničko-tehnološkim i programskim zahtjevima svih stanovnika BiH, čime bi također Javni sistem emitiranja u BiH po prvi put otkada postoji bio postavljen na poslovno zdrave osnove sa samostalnim i neovisnim izvorom financiranja kao što je to slučaj u svim uređenim evropskim i uopće demokratskim zemljama razvijenog svijeta.\nSpremnošću da se uključi u ovaj model naplate, JP Elektroprivreda BiH d.d. pokazala je izuzetno visok nivo društvene odgovornosti te stvorila preduvjet da s osnaženim Javnim servisima BiH i domaća poduzeća, među kojima je i Elektroprivreda BiH, dobiju snažnog partnera u svojim budućim poslovnim aktivnostima.\nRTV Federacije BiH, RTRS te BHRT će u narednom periodu pravovremeno informirati građane o prelasku na fakturiranja RTV takse putem računa za utrošenu električnu energiju, saopćeno je iz Pres-službe RTV Federacije BiH.\n#izdvojeno#rtv taksa#računi za struju#naplata\nUkidanje RTV takse nije u skladu sa Ustavom BiH\nSamo troje poslanika glasalo za hitne izmjene Zakona o javnom RTV servisu\nAli da se ista moze gledati u svim dijelovima Bosne. Niko nece za smetnje placati …\n10/06/2015 at 13:40\nNiti sam je ikad gledao, niti ću je gledati-niti sam je plaćao niti ću je plaćati.


Protest radnika "MB - Namenska" - Društvo - Dnevni list Danas\nPočetna » Društvo » Protest radnika „MB – Namenska“\n1Piše: D. D. 16. oktobra 2018. 20.18\nPortparolka sindikata rekla je za TV Prva, preneo je B92, da više od godinu dana slušaju priče o fabrici i da im je dosta toga, te da protest nije uperen protiv Vojtehovski i TV Prve, već prema lažima koje se uporno iznose u toj emisiji. Na pitanje na osnovu čega tvrdi da je ono što je u emisiji izneseno laž, portparolka sindikata je odgovorila „na osnovu toga što su radnici koji protestuju bili živi svedoci onoga što se dešavalo“.\nU prošloj sezoni emisije „Život priča“ emitovane su dve epizode o nesreći u kojoj su u julu prošle godine živote izgubili Milojko Ignjatović i Milomir Milivojević. U ovoj sezoni emitovana je jedna, a nakon nje članovi sindikata te fabrike zatražili su hapšenje novinarke Vojtehovski. O tome se govorilo i juče u Jutarnjem programu TV Prve „Jutro sa Jovanom i Srđanom“, kada su gosti bili upravo Vojtehovski i Aleksandar Gajović, državni sekretar u Ministarstvu kulture i informisanja. „Ministarstvo odbrane, odnosno država, naziva javni poziv za hapšenje jedne novinarke apelom na medije. Kažete da treba da odem u policiju. Koga ja da tužim – Ministarstvo odbrane, državu? Kako da se čuje druga strana, da se napravi medijacija? Da ja sednem sa ljudima koji pozivaju na moje hapšenje, meni nije problem, ali tako se ne rešavaju stvari“, navela je Vojtehovski.\nlucani, Namenska, ProtestLučani\nProtest zaposlenih u PU „Maslačak“ u Sjenici\n16. oktobra 2018. u 23.19\nNije humano igrati se sa zivotima ljudi .


Testovi krvi trudnica zloupotrebljeni u poslovnoj šemi vlasnika Fejsbuka - Sputnjik Srbija\n19:33 13 Jun 2021\nTestovi krvi trudnica zloupotrebljeni u poslovnoj šemi vlasnika Fejsbuka\n18:55 01.12.2020 Preuzmite kraći link\nUčesnice iz Danske u projektu medicinskog istraživanja nikada nisu bile obaveštene o komercijalnim interesima. Iako će projekt u kojem učestvuje i izvrši direktor Fejsbuka, milijarder Mark Zakerberg verovatno postići međunarodni uspeh, danski stručnjaci ga ocenjuju kao kršenje zaštite podataka i „loš sporazum za Dansku“.\nDvesta šezdeset tri Dankinje koje su tokom trudnoće svake nedelje učestvovale u javnom istraživačkom projektu i davale uzorke krvi u Državnom institutu za serum (SSI), neprijatno su se iznenadile kad su saznale da su sarađivale sa nepoznatima američkim preduzećem, izvestio je Danski radio.\nUzorci krvi, prvobitno namenjeni praćenju neurotransmitera tokom trudnoće, poslati su u SAD i činili su osnovu testa krvi koji može predvideti prevremeno rođenje. Za to istraživanje očekuje se da će postići svetski uspeh. Američki istraživački centar osnovao je milijarder i vlasnik Fejsbuka Mark Zakerberg i on je sada suvlasnik pronalaska. Učesnice nisu bile obaveštene o komercijalnim interesima istraživačkog projekta.\n„Osećam da su moje poverenje i moje dobre namere zloupotrebljeni“, rekla je za Danski radio Meri Petersen, jedna od žena koja je učestvovala u istraživačkom projektu.\nSkriveni komercijalni interesi\nIako je istraživački projekat odobrio Naučno etički komitet, SSI ga nije obavestio o svim metodama analize koje je američka strana morala da sprovede niti o komercijalnim interesima projekta.\nPrema rečima Kenta Kristensena, vanrednog profesora zdravstvenog prava na Univerzitetu Južne Danske, istraživački projekat je zbog toga odobren na pogrešnoj osnovi i uz kršenje zakona namenjenog zaštiti učesnika u zdravstvenom istraživanju.\n„Stotine uzoraka krvi poslato je na Univerzitet Stanford bez zaključenog takozvanog sporazuma o obradi podataka, koji osigurava da se podaci ne zloupotrebljavaju. Bez sporazuma o obradi podataka, uzorci su ilegalno prebačeni kršeći pravila o zaštiti podataka“, izjavio je Kristensen.\n„Loš sporazum za Dansku“\nMads Melbi i njegove kolege istraživači iz Amerike prijavili su 2017. godine patent koji će im omogućiti da zarade na testu krvi na osnovu podataka trudnih žena u Danskoj. Istraživački centar koji je prijavu podneo američkom Zavodu za patente i koji je zadužen za komercijalizaciju testa, osnovao je milijarder Mark Zakerberg. Zove se „Čen Zakerberg biohab“, po Marku Zakerbergu i njegovoj supruzi Čen.\nTrudnice nisu bile obaveštene o komercijalnim interesima istraživačkog projekta.\nProfesor Kim Ostergard iz Kopenhagenske poslovne škole, stručnjak za ugovorno pravo, ocenio je da je „Čen Zakerberg biohab“ stekao najveću kontrolu nad testovima krvi i da od projekta može najviše zaraditi. Nazvao ga je „lošim sporazumom za Dansku“. Nasuprot tome, SSI je uveravao da „sa tržišne tačke gledišta SSI ostvaruje pošten deo prihoda“ i da će testovi biti „jeftino dostupni u Danskoj“.\nU Kaliforniji su Mads Melbie i njegove američke kolege osnovali privatnu kompaniju koja se zove „Mirvi“ i 2018. su od privatnih investitora dobila oko 70 miliona dolara početnog kapitala i sklopili predugovor sa „Čen Zakerberg biohab“. Iste godine Mads Melbi je posedovao oko petine kompanije, a njegov američki kolega, menadžer „Čen Zakerberg biohaba“, imao je isti ulog.\nPrema SSI-ju, Melbi nije izvestio institut o svom finansijskom interesu za projekt trudnoće. Na zahtev Ministarstva zdravlja i starih, Mads Melbi je prošle godine prodao svoje akcije i istupio iz kompanije, navodi Danski radio.\nNakon ovih otkrića, Melbi je podneo ostavku ovog leta. Iako je Melbi lično odbacio bilo kakve greške, Državni institut za serume je izrazio žaljenje što nije pravilno obavestio žene učesnice o svim aspektima studije.\nMark Zakerberg, zloupotreba, trudnice, Danska\n19:27 Novak na korak do Federera i Nadala!\n19:24 Đoković je gromada – izgubio dva seta pa osvojio Rolan Garos!


Savezne države pomeraju datum izbora za predsedničke kandidate\nPredsednički kandidati iz obe vodeće američke političke stranke mogli bi da budu izabrani ranije nego ikada, najviše zbog toga što su Kalifornija i nekoliko drugih država pomerile svoje preliminarne izbore bliže početku godine.\nGuverner Kalifornije, Arnold Švarceneger, potpisao je zakon kojim su preliminarni izbori u toj državi sa najvećim brojem stanovnika, pomereni od juna na 5. februar. Nekoliko drugih velikih država, kao što su Njujork, Teksas, Florida, Ilinois i Nju Džersi, nameravaju da učine isto, pa bi taj datum mogao da postane jedan od najvažnijih u trci dvadesetak demokrata i republikanaca za nominaciju svoje stranke.\nDžon Fortije je politikolog u institutu American Enterprise:\n”Mnoge države usredsredile su se na taj dan, što znači da će većina stranačkih delegata biti odabrana 5. februara, pa će taj datum postati veoma značajan.“\nFortijer kaže da ovo pomeranje preliminarnih izbora znači da će kandidati morati da se veoma dobro pokažu u preliminarnim kampanjama, koje se već odvijaju neočekivanim intenzitetom. Nekoliko kandidata iz obe stranke već se više puta pojavilo u državama koje imaju rane preliminarne izbore već u januaru, kao što su Ajova, Nju Hempšir, Nevada i Južna Karolina.\nDžon Fortijer kaže da su kandidati pod snažnim pritiskom potrebe da prikupe što više novčanih priloga, pojačaju interesovanje javnosti za sebe i dobro se kotiraju u anketama popularnosti, pre nego što se održi neko od značajnijih glasanja.\nU medjuvremenu, već ima onih koji su odustali od trke. Bivši demokratski guverner Ajove, Tom Vilsak, povukao se jer mu prikupljanje novčanih priloga nije išlo od ruke. Profesor Američkog univerziteta Luis Volfson očekuje da će se taj trend nastaviti:\n”Rasprostranjeno je mišljenje da, s obzirom na tako veliki broj kandidata, svako može da se uključi u trku. Ali medju političarima vlada uverenje da će se broj takmičara smanjiti čak i pre preliminarnih izbora, pogotovu što mediji sprovode ankete svake dve ili tri nedelje.“\nOdržavanje superpreliminarnih izbora, 5. februara, moglo bi da ide na ruku najbolje plasiranim kandidatima, koji su već u vrhu liste popularnosti i koji su već prikupili mnogo novca. To važi za republikance - bivšeg gradonačelnika Njujorka, Rudija Djulijanija i senatora iz Arizone, Džona MekKejna, i demokrate - kao što su senator iz Ilinoisa, Barak Obama i senator iz Njujorka, Hilari Rodam Klinton.\n”Ako se očeličimo prema svim kritikama, kontranapadima , stereotipima i svačemu drugom što budu koristili, onda ćemo pobediti. Imam dosta iskustva u čvrstom držanju kursa i podršci ljudima koji podržavaju mene.“\nMedjutim primoravanje kandidata da se takmiče u nekoliko većih država odjednom moglo bi da naškodi manje poznatim kandidatima, koji se upinju da steknu političke poene.\nMnogi stručnjaci veruju da će ozbiljni predsednički kandidati morati da do početka iduće godine prikupe sto miliona dolara, kako bi mogli da se takmiče na zgusnutim preliminarnim i stranačkim izborima. Oni takodje kažu kako je verovatno da će definitivni predsednički kandidati iz obe stranke biti poznati već u februaru ili martu iduće godine, što znači da će time početi predsednička kampanja koja će trajati sve do izbora, 4. novembra 2008.


Рубрика: Актуелно, Свет Аутор: Преузето пута прочитано Датум: 8.12.2007 Одштампај\nKuba nikada nije pokvarila odnose sa SSSR-om kako je od nas traženo, napisao je Fidel Kastro ovog leta iz svoje bolničke postelje, odakle je sudeći po dosadašnjim prilozima spreman da načne ako ne i otkrije mnoge tajne iz poluvekovnog iskustva u međunarodnim aktivnostima.\nUbistvo američkog predsednika Džona Kenedija pre 44 godine (22. novembra) prekinulo je započete razgovore koji su, kako se danas ispostavlja, mogli da ublaže zamrznute odnose između Kube i SAD i da prekroje istoriju u ovom delu sveta.\nU trenutku kada je u Dalasu ubijen Džon Kenedi, Fidel Kastro je razgovarao sa francuskim novinarom Žanom Danijelom, izaslanikom trideset petog američkog predsednika koji ga je poslao da sa vođom kubanske revolucije razmotri mogućnost udaljavanja komunističkog ostrva od uticaja sovjetskog bloka. Sastanak je prekinut kada je neko upao i doneo vest o događaju u Dalasu, piše Kastro.\nNije isključeno, kako govore neke od teorija zavera povodom atentata u Dalasu, da su ubistvo predsednika smislili i organizovali kubanski emigranti u SAD, nezadovoljni kako neuspehom invazije u Zalivu svinja tako i njegovim planovima za otopljavanje odnosa. Pre nego što je Kenedi izabran za predsednika, Ajzenhauerova administracija je skovala plan za zbacivanje Fidela Kastra.\nCIA je detaljno razradila operaciju u kojoj je grupa američkih Kubanaca, ljutih antikastrista, obučenih na poligonima svetske sile, trebalo da upadne na Kubu gde bi u narodu izazvala ustanak koji bi bez po muke zbacio sa vlasti komunističkog vođu. Na Kenedijevu naredbu, po prethodno skovanom planu, 1.500 kubanskih imigranata je 17. aprila 1961. upalo na Kubu.\nAli predsednik SAD nije odobrio da invaziju prati vazdušna podrška američkih aviona. Za dva dana invaziona grupa je savladana, a Kenedi je morao da pregovara oko puštanja preživelih. Kuba je oslobodila 1.189 preživelih američkih Kubanaca, dvadeset meseci posle invazije u Zalivu svinja, u zamenu za hranu i lekove iz SAD u vrednosti od 53 miliona dolara.\nSvestan da zbacivanje Kastra nije jednostavan posao, Kenedi je kako govore tek obelodanjeni izvori, pokušao da ga prvo udalji iz ruskog zagrljaja. Trenutak je bio pravi, jer su Kubanci bili iziritirani što ih je Nikita Hruščov ostavio na marginama pregovora sa Vašingtonom oko povlačenja sovjetskih raketa iz Turske i sa Antila. Za Vašington je svakako bilo važno da zaustavi širenje sovjetskog uticaja u svom neposrednom komšiluku (komunistička Kuba je samo 179 kilometara udaljena od obala Majamija).\nPo jednom američkom dokumentu, o čijem postojanju za madridski „Pais” govori Reinaldo Taladrid, reporter kubanske televizije specijalizovan za kubanske odnose sa SAD, strategija je bila da Vašington pregovorima postigne odvajanje Kastra od SSSR-a , kako bi ga potom lakše zbacili sa vlasti. Po Taladridu, mnogi na Kubi su zbog takvih „perfidnih imperijalističkih trikova” nepoverljivi prema bilo kakvim pregovorima sa SAD.\nKenediju je u tom trenutku više smetao „sovjetski ekspanzionizam” nego komunistički režim na Kubi. Sa komunističkim vođama Vašington je u to vreme hladnog rata mogao uspešno da razgovara i sarađuje. Fidel Kastro u tekstu koji je objavio letos u zvaničnom listu KPK „Granma” priznaje da je bio spreman na dijalog sa Kenedijem uz nastavak „revolucionarne borbe za socijalizam”.\nPo izvorima iz Havane SAD je tražila da se Sovjeti povuku sa ostrva, da Kuba prestane sa podrškom revolucionarnim pokretima i gerilcima u Latinskoj Americi, Africi i Aziji, i da da jasne znake demokratskog otvaranja. Zauzvrat, Vašington je nagoveštavao ukidanje sankcija i izolaciju ostrva. Kastro je, po tim izvorima, bio spreman da razgovara o vojnom povlačenju SSSR-a sa Kube i o kompenzaciji američkim preduzetnicima za nacionalizovanu imovinu.\nOd tada je stotine hiljada Kubanaca doplovilo u Majami i steklo američko državljanstvo, nadajući se da će se vratiti na Kubu kada (uz njihovu pomoć) padne Fidel Kastro. Kubanskog vođu ipak nije oborila strana sila. Bolest ga je prikovala za postelju, iz koje je spreman da neku od istorijskih tajni podeli sa javnošću. U međuvremenu Vašington je najavio dalje zaoštravanje sankcija. To svesrdno podržavaju američki Kubanci na Majamiju dok se pripremaju da krenu u posetu svojoj staroj domovini.\nZorana Šuvaković za Politiku\n« « Претходне вести: BiH da poštuje cjelovitost Srbije\nНаредне вести: Srbi i Putin » »


Više od 130.000 posetilaca na četvrtom Beogradskom Manifestu - Novosti - Turistički svet\nČetvrti Festival manifestacija i destinacija „Beogradski Manifest“ prevazišao je sva očekivanja. Tokom tri dana u bogatim sadržajima, koji su se odvijali u deset festivalskih zona i pet programskih bina na Kalamegdanu uživalo je više od 130.000 ljudi. Ovogodišnji festival je, od samog otvaranja, protekao u predivnoj atmosferi koju su, pored izlagača, izvođača i lepog vremena, stvorili i brojni posetioci.\nU toku dana, Gornji grad Beogradske tvrđave bio je ispunjen dečjom grajom i zvucima Srbije, ali i programima koje su pripremili brojni učesnici iz zemlje i inostranstva. Tokom tri dana na glavnoj bini je izvedeno oko 30 programa, a svoju ponudu je predstavilo više od 65 turističkih organizacija iz zemlje i inostranstva. Pored degustacija lokalnih gastronomskih specijaliteta i pića, posetioci su učestvovali i u aktivacijama izlagača gde su imali prilike da osvoje brojne nagrade.\nNa „Beogradskom Manifestu“ je nastavljena i društveno odgovorna i humanitarna kampanja „Manifestuj se – Svaka limenka se računa“ u okviru koje su se prikupljale limenke za reciklažu. Tokom deset dana akcije „Donesi limenku – osvoji nagradu“ i tokom samo tri dana festivala ukupno je prikupljeno više od 30.000 limenki, a sav prihod od reciklaže biće doniran Udruženju za pomoć osobama sa posebnim potrebama „Živimo zajedno“.\nU brojnim radionicama svoju kreativnost je iskazalo na hiljade mališana, a najbolju zabavu su pronašli u zoni „Mašta može svašta“ i „Plesna livada“, gde su i velika i mala deca uživala u brojnim pozorišnim, baletskim, kulturno-umetničkim i plesnim predstavama, a maskote, klovnovi, štulaši i do sada neviđene levitirajuće figure Duha iz lampe, Aladina, Ariel, Zveri, Jode, Rajske ptice su uspeli da izmame osmehe i divljenje čak i najstarijih.\nVelike simpatije i nostalgiju posetilaca su izazvali automobili old tajmeri, a duh starih vremena na Kalemegdan su doneli i pokazali kakvi su ljudi nekada čuvali zidine tvrđave, vitezovi koji su došli iz Rusije, Poljske, Češke, Mašarske, Republike Srpske i Srbije.\nOve godine novine na festivalu su bile dve zone koje su privukle veliku pažnju, pa su svaki dan bile prepune posetilaca. U zoni “Craft&food land” je svoja piva predstavilo 15 craft pivara, u čijim ukusima su posetioci uživali uz široku gastronomsku ponudu i odličnu svirku cover bendova. Na prelepom platou kod spomenika Pobednik bio je postavljen “Vinski grad” u kome su se okupile neke od najboljih vinarija iz Srbije koje su organizovale degustacije. U ovoj zoni su pored domaćih, posebno uživali strani turisti koji su uz najbolja srpska vina bili očarani i pogledom sa najlepšeg vidikovca na Kalemegdanu.\nFestival su podržali Ministarstvo trgovine, turizma i telekomunikacija, Grad Beograd, Turističke organizacije Srbije i Beograda i Privredna komora Srbije.


Trampove pristalice za danas najavljuju velike proteste | Krajina.BA\nTrampove pristalice za danas najavljuju velike proteste\nPristalice američkog predsjednika Donalda Trampa (Trump) danas će izići na ulice kako bi podržali njegove neosnovane tvrdnje o izbornoj pobjedi, dok on nastavlja s pravnim izazovima koji imaju malo izgleda kako bi preokrenuo izbornu pobjedu Džoa Bajdena (Joe Biden) u svoju korist.\nTramp je ostvario neznatan napredak na sudovima sa svojim tužbama i prvi put u petak počeo je sumnjati u svoj uspjeh, govoreći novinarima da “će vrijeme reći” ko će biti u Bijeloj kući od 20. januara.\nOd 7. novembra, otkad se smatra da je Bajden pobjednik, bilo je i drugih protrampovskih demonstracija diljem zemlje, no bili su mali i zabilježeno je nekoliko incidenata.\nNa demonstracijama u Vašingtonu i drugim gradovima trebali bi učestvovati razni predsjednikove pristalice, ultradesničari i pripadnici milicije “Čuvara zakletve”, kao i “Ponosni momci”, u javnom pokazivanju podršku za Trampovo nastojanje da ostane na vlasti.\nPrethodni članakNapici koji smanjuju smrtnost\nNaredni članak30 miliona KM na više od 500 kompanija


Arcade Fire objavili listu pesama sa nadolazećeg albuma „Reflektor“ - Rock SvirkeRock Svirke\nArcade Fire objavili listu pesama sa nadolazećeg albuma „Reflektor“\nKanadski indi rok bend Arcade Fire objavili su listu od petnaest pesama koje će se naći na njihovom četrtom albumu pod nazivom Reflektor. Album će se sastojati iz dvostrukog CD-a i u prodaji će se pojaviti 28. oktobra.\nZa sada, bend je objavio samo jednu numeru koja nosi naziv “Reflektor”, a 28. septembra premijerno su izveli i pesmu “Afterlife” (Saturday Night Live). Ono što je prethodilo objavi izlaska novog albuma bila je kampanja koja je uključivala ispisivanje grafita na ulicama gradova širom sveta označavajući naziv nadolazećeg albuma. Bend je takođe nastupio tajno u njihovom rodnom gradu, Montrealu, pod imenom “The Reflektors” zahtevajući od publike da se pojavi u formalnom izdanju ili pod maskama.\nKako Arcade Fire najavljuje, na albumu Reflektor naći će se sledeće pesme:


Premijer Grčke Aleksis Cipras i predsednik Evropske komisije Žan-Klod Junker imali su danas konstruktivan razgovor, razmenili su mišljenja o planu reformi i dogovorili se da se ponovo sastanu danas, izjavio je izvor iz grčke vlade.\nCipras se sa Junkerom sastao na marginama samita lidera Evropske unije i Latinske Amerike u Briselu, a u planu su i razgovori sa nemačkom kancelarkom Angelom Merkel i predsednikom Francuske Fransoom Olandom, navodi izvor, a prenosi agencija Frans pres.\nVlada u Atini već četiri meseca pregovara sa kreditorima, kojima je ponudila reformu penzionog sistema, poreza na dodatu vrednost i povećanje primarnog budžetskog suficita, ali i zahtevala od kreditora otpis dela duga. Eventualni neuspeh pregovora sa kreditorima mogao bi Grčku da gurne u bankrot i da dovede do njenog izlaska iz evrozone.\nIako je Evropska komisija danas poručila da nije zadovoljna predlogom reformi koji joj je dostavila zvanična Atina, komesar EU za ekonomska pitanja Pjer Moskovisi izjavio je da više nego ikada veruje da je moguć dogovor Grčke i kreditora, ako bude političke volje sa obe strane.\nJunker se sreo i sa Merkelovom\nNemačka kancelarka takođe je poručila da je rešenje grčke dužničke krize moguće i dodala da je na raspolaganju grčkom premijeru za sastanak, ako on to bude želeo.\nOland je pozvao Grčku i njene kreditore da ubrzaju napore za postizanje sporazuma kojim bi se odblokirala isplata preostale kreditne pomoći Atini.\n"Imaćemo samo jednu poruku, a to je da moramo delovati brzo i da ne smemo popustiti niti dozvoliti rešenje koje će biti loše za Grčku, za EU i evrozonu", izjavio je Oland po dolasku na samit.\nGrčka je spremna da pregovara o mogućim ustupcima u pogledu budžetskih ciljeva, što je do sada bila "crvena linija" koju Atina nije želela da pređe u razgovorima sa svojim međunarodnim kreditorima, rekao je za Frans pres izvor iz vlade u Atini.\n"Za nas je veoma teško da pravimo nove ustupke, ali spremni smo da razgovaramo o rešenju. Nismo pristali na primarni suficit od jedan odsto, ali pitanje je otvoreno", rekao je izvor, osvrnuvši se na budžetski cilj za 2015. koji zahtevaju kreditori, a Atina ga je do sada odbacivala uz objašnjenje da bi za njegovo ostvarenje bila potrebna dodatna budžetska štednja.


Srpske njive oru zastareli traktori – Agropress\nSrpske njive oru zastareli traktori\nOprema za poljoprivredne radove koju viđamo na našim poljima ne može se videti gotovo nigde u svetu, pišu Večernje novosti.\nStara mehanizacija jedan je od razloga što ne koristimo sve potencijale koje srpski agrar nudi. Upravo zato u Ministarstvu poljoprivrede odlučili su da se za podsticaje u obnovi poljoprivredne opreme ove godine izdvoji više nego lane.\n„Uprkos nedovoljnoj iskorišćenosti, srpski agrar nadmašuje domaće potrebe i ostvaruje suficit u spoljnotrgovinskoj razmeni“, naglašava Veljković. – Jedan od razloga nedovoljne iskorišćenosti prirodnih potencijala je i zastarela i tehnološki prevaziđena poljoprivredna oprema i mehanizacija.\nPrema podacima popisa poljoprivrede iz 2012. godine u Srbiji, svako drugo domaćinstvo ima traktor. U Srbiji se voze tačno 410.894 traktora. Od tog broja, čak 95 odsto traktora je starije od 10 godine.\n„Uzimajući u obzir napred navedene podatke i činjenicu da je za realizaciju potpune tehnologije poljoprivredne proizvodnje neophodna savremena mehanizacija koja obezbeđuje izvođenje tehnoloških operacija u optimalnim rokovima, zaključak je da je neophodna sukcesivna zamena dotrajalog mašinskog parka, za šta je potrebno obezbediti značajna finansijska sredstva“, ističe Veljković. – S tim u vezi Ministarstvo poljoprivrede i zaštite životne sredine je za podsticaje za investicije u fizičku imovinu poljoprivrednog gazdinstva u 2017. godini odredilo višestruko veća sredstva u odnosu na prethodne godine.\nZa nabavku novog traktora, kako kaže naš sagovornik, predviđeni su podsticaji u iznosu od 50 odsto vrednosti novog traktora. Za gazdinstva na području sa otežanim uslovima rada u poljoprivredi zagarantovan je podsticaj od 65 odsto vrednosti traktora. Maksimalni iznos podsticaja ne može biti veći od 1.800.000 dinara po korisniku.\n„Za nabavku novih mašina i opreme za obradu zemljišta, setvu, sadnju, prihranjivanje, đubrenje, rezidbu, berbu, žetvu i transport Ministarstvo poljoprivrede i zaštite životne sredine predviđeni su podsticaji koji su u odnosu na prethodne godine znatno veći“, kaže Veljković. – Sad iznose 50 odsto od vrednosti investicije, odnosno 65 odsto ukoliko je sedište gazdinstva na području sa otežanim uslovima rada u poljoprivredi. Maksimalni iznos podsticaja ne može biti veći od 3.000.000 dinara po korisniku.\nobrada zemljišta stara mehanizacija\nCena maline – 230 dinara


V. B. 26. septembra 2019. 08:16\nFoto: Andrey Filippov 安德烈 - CC BY 2.0\nPotpredsednik Skupštine i jedan od vodećih albanskih političara u Crnoj Gori Genci Nimanbegu ocijenio je da su Albanci u Plavu i Gusinju diskriminisani, te da država nema plan kako da Albancima omogući ustavno zagarantovano pravo na srazmernu zastupljenost pri zapošljavanju.\nZanimljivo je da odgovor na Nimanbeguove tvrdnje nije stigao iz Crne Gore, već od Udruženja Crnogoraca sa Kosova, čiji je predsednik Slobodan Vujačić poručio da bi crnogorska zajednica na Kosovu bila presrećna da ima i pola onog što imaju Albanci u Crnoj Gori, uz opasku da je „izjava Nimanbegua provokacija za Crnogorce na Kosovu“.\n„Ukoliko se to ne spreči, na popisu stanovništva 2021. godine Crnogorci će potpuno nestati“, decidan je Vujačić.\nOvakva razmena baražne paljbe po pitanju položaja Albanaca u Crnoj Gori, odnosno Crnogoraca na Kosovu, dolazi u trenutku kada su Priština i Podgorica u idiličnim odnosima, pa analitičar Boško Vukićević smatra da se izjava potpredsjednika Skupštine Crne Gore Gencija Nimanbegua i reakcije na nju mogu tumačiti iz više uglova.\n„Prije svega, albanski politički prvaci u Crnoj Gori svesni su svoje uloge ključnog faktora u izbornim pobjedama i mnogim drugim projektima crnogorskog režima, te znaju da su u situaciji da taj isti režim uslovljavaju i ucenjuju. Mnoge takve ucene smo mogli zapaziti prethodnih godina, kada su albanski političari u više navrata dovodili u pitanje suverenitet i teritorijalni integritet Crne Gore“, napominje Vukićević za Sputnjik.\nPrema mišljenju našeg sagovornika, u ovom slučaju Nimanbegu je iznio opravdan zahtjev o srazmernoj zastupljenosti Albanaca u lokalnim samoupravama u Plavu i Gusinju, ali ono što u denunciranju albanskog političara predstavlja očitu manjkavost jeste nedostatak načela pravičnosti i reciprociteta kada su drugi narodi u Crnoj Gori u pitanju.\nŠtaviše, u nekim ranijim prilikama slušali smo od albanskih političara, poput Nimanbegua, da za Albance ne mogu važiti ista pravila kao za Srbe u Crnoj Gori, jer su ovi prvi za razliku od drugih „podržali nezavisnost države“, primećuje Vukićević.\nMeđutim, ono što prema mišljenju ovog analitičara predstavlja najzanimljiviji detalj u čitavoj priči jeste zapravo način na koji je vlast u Podgorici odgovorila Nimanbeguu, izbegavajući pritom direktan odgovor i time iskazujući evidentnu bojažljivost prema albanskim političarima ne samo u Crnoj Gori, već i u Albaniji i na Kosovu.\n„Crnogorski režim očigledno je odlučio da se posluži svojim marionetama iz ’Udruženja Crnogoraca Kosova‘. Odabiranje posrednika u odgovoru kazuje nam dvije stvari. Prvo, režim DPS-a je na jedan prilično perfidan način želio da poruči Albancima da ne traže previše, jer Crnogorci na Kosovu žive u mnogo gorim uslovima od Albanaca u Crnoj Gori, ali je istovremeno izbegavanjem direktnog odgovora istakao da ne želi otvoren sukob.“


Dobra knjiga - Milena u pozorištu - Umetnost, monografije -\nMilena Ničeva je sa svojim lutkarskim radom počela 1969 godine u Malom pozorištu u Beogradu, kao izvoðač lutaka kreatora iz Poljske, Čehoslovačke i Bugarske, koji su dugi niz godina predstavljali standarde našeg lutkarstva, poput Bohdana Slavika, Zigmunda Smandžika i drugih. Ovaj susret sa najjačim lutkarskim školama predstavljao je period značajnog kaljenja zanata, upoznavanje sa klasičnim lutkarskim tehnikama, ali verovatno i sa onim što njene lutke nikada neće biti. Rigidnost u formama, robovanje predrasudama o obaveznim proporcijama lutke, tehnici i realizmu – svega toga nikada neće biti u lutkama Milene Jeftić Ničeve Kostić, i to je jasno od samog početka. Multimedijalnost u opusu Milene Ničeve, činjenica da je ona sa podjednakim uspehom vodila karijeru slikara, kostimografa, scenografa i kreatora lutaka, veliki je uspeh. Ali dimenzije ovoga uspeha su još veće ako uzmemo u obzir da Milena Ničeva nije, na primer, kostimima prišla slikarski ili lutkarski, tačnije da nije ni jednom od ovih medija prišla profesionalnom filozofijom drugog. Milena Jeftić Ničeva Kostić je specifičan autor koji je u sebi uspeo da odneguje nekoliko umetničkih profesija.


Moguće značajno povećanje trgovinske razmene sa Kazahstanom – SveVesti.net\nMoguće značajno povećanje trgovinske razmene sa Kazahstanom\nMinistarstva poljoprivrede Srbije i Kazahstana uskoro će potpisati memorandum o saradnji u oblasti veterine, čime će se stvoriti uslovi za trgovinu proizvoda životinjskog porekla između dveju zemalja, saopštilo je Ministarstvo poljoprivrede, vodoprivrede i šumarstva Srbije.\nDodaje se da je o tome bilo reči na sastanku državnog sekretara u Ministarstvu poljoprivrede Senada Mahmutovića i zamenika ambasadora Kazahstana u Beogradu Asena Kaskonova.\nDvojica zvaničnika zaključili su da bi trebalo iskoristiti sve mogućnosti koje pruža Sporazum o slobodnoj trgovini sa Evroazijskom unijom, uključujući i one u oblasti poljoprivredno-prehrambene proizvodnje.\nRepublika Kazahstan kao zemlja srednje Azije i članica ove unije ima tržište od 19 miliona stanovnika, i potrebe ovog tržišta su takve da je moguće značajnije povećati obim trgovinske razmene, zaključuje se u saopštenju Ministarva poljoprivrede.\nPrevious Dinar usidren, kurs 117,5750\nNext Pokrajina podržava organsku proizvodnju sa 9 miliona dinara


U RS i Federaciji BiH malo i vakcina i vakcinisanih protiv korona virusa - Svet - Dnevni list Danas\nPočetna » Svet » U RS i Federaciji BiH malo i vakcina i vakcinisanih protiv korona virusa\nU RS i Federaciji BiH malo i vakcina i vakcinisanih protiv korona virusa\nMinistar zdravlja i socijalne zaštite Republike Srpske Alen Šeranić je izjavio da je prvom dozom vakcine protiv korona virusa vakcinisano 118.200 ljudi u Republici Srpskoj, dok je s obe doze vakcinisano oko 33.000.\nTo znači da je RS prvom dozom faksinano oko devet posto stanovništva, a revakcinisano manje od tri posto.\nŠeranić je kazao da u RS kontinuirano pristižu nove količine vakcina Fajzer i Astrazeneca kroz mehanizme Kovaks i „EU za zdravlje“.\n„Što se tiče vakcina Sputnjik V, ove sedmice očekujemo novu isporuku, dok su u toku pregovori dobavljača s kineskim partnerima za dodatne vakcine koje ćemo nabaviti“, kazao je on.\nRanije su iz Instituta za javno zdravlje RS saopštili da osobe koje su primile prvu dozu ruske vakcine Sputnjim V mogu biti revakcinisane i do tri meseca, a ne posle 21 dan, od primanja prve doze.\nProblem se pojavio zato što u RS nisu stigle naručene vakcine iz Rusije.\nFirma „Krajinagrup“ putem koje je, kako je saopšteno iz Vlade RS ugovoren uvoz 200.000 ruskih vakcina, za šta je izdvojeno 7,5 miliona evra, nije odgovorila na pitanja Bete, koja su im upućena u dva navrata, zbog čega je nastao zastoj sa uvozom vakcine Sputnik V.\nU Federaciji BiH je vakcinisano 119.198 osoba prvom, a 19.970 drugom dozom vakcine.\nTo znači da je prvom dozom vakcinisano tek oko tri posto stanovništva, a revakcinisano oko jedan posto populacije.\nJedan deo stanovništva iz oba entiteta vakcinisao se u Srbiji, a Srbija je u nekoliko navrata donirala vakcine i za Federaciju BiH i za RS.\nGeneralna ocena javnosti je da vlasti u BiH na svim nivima, od državnog do entitetskih, nisu pokazale sposobnost da nabave vakcine potrebne za imunizaciju stanovništva protiv kovid-19.\nBosna i HerecgovinaepidemijaKorona virusSarajevo


"BlackBerry Passport" mobilna ulaznica za novu biznis klasu “BlackBerry Passport” mobilna ulaznica za novu biznis klasu – Personal magazin\nKompanija BlackBerry, lider u oblasti proizvodnje poslovnih pametnih telefona, predstavila je novi put razvoja mobilnog računarstva, odnosno korišćenja svih prednosti koje imaju računari i brze elektronske komunikacije – preko BlackBerry…\nZnanje i iskustvo su ključni faktori za uspeh, a to važi i za upravljanje i sigurnost mobilnih uređaja. „Education – Mobile Device Management Academy” je zajednički poduhvat nastao razmenom iskustava na internacionalnom nivou, sa međunarodno priznatim lokalnim stručnjacima koji su profesionalci u izradi jedinstvenih i sigurnih mobilnih ekosistema uz garantovan kvalitet i jednostavnost korišćenja.\nKompanije, pojedinci i društvo u Srbiji predstavljaju jedan od vodećih obrazaca razvoja mobilne industrije. Kompanija BlackBerry i Ingram Micro Mobility (ekskluzivni distributer za BlackBerry u regionu Centralne i Istočne Evrope), izabrali su servis Begram za jednog od ključnih partnera za tržišta Srbije, Crne Gore i Bosne, s obzirom na to da je specijalizovan za pružanje usluga integracije IT rešenja ka krajnjim korisnicima. Begram servis je specijalizovan za pružanje vrhunske usluge integracije, koordinacije i razvoja uz izbor optimalnih rešenja posebno prilagođenih svakom pojedinačnom korisniku. Putem „cloud” infrastrukture, mogu da obezbede uslugu hostovanja za BlackBerry uređaje i izrade sigurna rešenja specijalno kreirana za sektor malih i srednjih preduzeća, korporacije i vladine institucije.\n“BlackBerry Passport” mobilna ulaznica za novu biznis klasu was last modified: November 12th, 2014 by Redakcija


Portal Sarajevo-RS.com - Prikazan dokumentarni film "Pofalići" na Palama\nponedeljak, 24 april 2017 23:44\nVečeras je u Kulturnom centru na Palama premijerno prikazan film "Pofalići" scenariste i režisera Snježana Lalovića koji govori o događajima od 16. maja 1992. godine kada je napadnuto srpsko stanovništvo u sarajevskom naselju Pofalići.\n"Mnogi ljudi mogu da svjedoče o tome šta se dešavalo 16. maja 1992. godine u Sarajevu, ali se o tome najviše govori na parastosima", rekao je Lalović.\nPrema riječima Lalovića, mladi ljudi malo o tome gledaju i slušaju, jer oni odrastaju uz internet i zanimljive su im neke druge stvari, a ne istorija koja bi trebalo da nas uči kako ćemo se ponašati u budućnosti.\nOn je rekao da je film napravljen veoma teško, sa minimalnim sredstvima, dodajući da je zadatak institucija Republike Srpske da finansiraju, ne samo ovaj, nego i mnoge druge projekte, kako bi oni ugledali svjetlo dana\nDokumentarni film "Pofalići", koji traje 40 minuta, preveden je na ruski jezik, a ove godine će biti jedan od predstavnika Republike Srpske na festivalu "Zlatni vitez" u Rusiji.\nRađen je u produkciji Udruženja filmskih radnika "Vizantija" Pale, snimatelji su bili Vojislav Stjepanović i Zoran Kuljanin, a montažu je uradio Miroslav Ostojić.\nViše iz ove kategorije « Na programu ''Filmoteke'' filmovi Dušana Makavejeva Štrumfovi i Paklene ulice F8 na repertoaru Kulturnog centra »


Zaštitnik gradjana i Mreža organizacija za decu Srbije potpisali sporazum o saradnji\nBeta 19. februara 2020. 13:50\nZamenica zaštitnika gradjana za prava deteta i rodnu ravnopravnost Jelena Stojanović i direktor Mreže organizacija za decu Srbije Saša Stefanović potpisali su danas sporazum kojim se obavezuju da će saradjivati na poboljšanju prava deteta.\n„Zaštitnik gradjana kao institucija može da ima zakonodavnu inicijativu ili izmenu normativnog okvira jer imamo mogućnost da pokrećemo postupke, bilo po pritužbama gradjana, bilo po sopstvenoj inicijativi“, rekla je Jelena Stojanović na konferenciji za novinare u zgradi Zaštitnika gradjana.\nStefanović je rekao da postoje odredjena očekivanja od institucije Zaštitnika gradjana, dok svakodnevica upozorava na niz problema poput neophodnosti strateškog plana za razvoj obrazovanja dece, strateškiog plana za zaštitu dece od nasilja koji bi, po njegovom mišljenju, „trebalo da se nadje na dnevnom redu skupštine“.\n„Prošlo je trideset godina otkad je naša zemlja ratifikovala prava deteta. Jako je važno da postoji osoba poput Jelene koja će u javnosti štititi dečija prava, kojoj će roditelji i deca moći da se obrate i koja može da udje u institucije i ukaže na propuste kada je reč o pravima deteta“, izjavio je Stefanović.\nKako je rečeno, najveći problemi u toj oblasti u Srbiji su zaštita dece u medijima, uskladjivanje zapošljavanja i roditeljstva, pravo deteta na kulturu i obrazovanja i dostupnost deci kulturnog sadržaja koji im je prilagodjen.


Rusija namjerava blokirati naloge Navalnog na društvenim mrežama\nMural Alekseja Navalnog\nRuski nadzorni organ Roskomnadzor najavio je u srijedu da planira da blokira naloge na društvenim mrežama povezane sa ruskim opozicionarom Aleksejom Navalnim, čiji su sajtovi nedavno blokirani.\nTaj organ je naveo da su to nalozi "ekstremističkih organizacija" Navalnog, koji bi trebalo da budu blokirani. Dodaje se da se u tim nalozima poziva na "ekstremističke aktivnosti i masovne nemire" i na finansijsku podršku organizacijama ruskog opozicionara.\nRoskomnadzor u ponedjeljak je blokirao 49 sajtova povezanih sa Navalnim koji se nalazi u zatvoru.\nNavalni (45) se prošle godine liječio od trovanja nervnim agensom novičokom u Njemačkoj i uhapšen je u januaru po povratku u Rusiju. Trenutno izdržava zatvorsku kaznu od dvije i po godine.\nRuske vlasti preduzimaju ove mjere nekoliko sedmica uoči parlamentarnih izbora u septembru, a nakon presuda iz juna prema kojima su udruženja povezana sa Navalnim proglašene nezakonitim sa obrazloženjem da su ekstremistička.\nPrema mišljenju saveznika Navalnog, cilj najnovijih mjera je spriječavanje djelovanja opozicije uoči izbora u trenutku kada opada popularnost vladajuće partije Ujedinjena Rusija.\nNavalani se na prošlim izborima zalagao za strategiju "pametnog glasanja", odnosno podrške kandidatu u određenoj izbornoj jedinici koji ima najviše šansi da se suprostavi predstavniku vladajuće Ujedinjene Rusije.\nIstovremeno, tužioci su zatražili u srijedu da se Ljubov Sobol, pravnica zatvorene Fondacije za borbu protiv korupcije Alekseja Navalnog (FBK), proglasi krivom za kršenje bezbjednosnih mjera protiv pandemije korona virusa na uličnim protestima, te da se u naredne dvije godine protiv nje uvedu razna ograničenja.\nRuske vlasti blokirale Navalnijevu web stranicu


Angela Merkel podržava prijem “balkanskih država” u Evropsku uniju\nNemačka ne želi da Evropska unija obeća prijem novim kandidatima, ali podržava ulazak Rumunije i Bugarske u ovu integraciju 1. januara 2007. godine. Komisija EU, kako se očekuje, u utorak će objaviti odluku o priključenju te dve države naredne godine.\nMeđutim, nemačka savezna kancelarka Angela Merkel podržava prijem, kako se izrazila, balkanskih država u Evropsku uniju. Ovog vikenda, u govoru na međunarodnom političkom forumu fondacije Bertelsman u Berlinu, Angela Merkel je objanila svoj odnos prema ulasku balkanskih država u Evropsku uniju.\n„U dogledno vreme mi ne možemo – tu sada isključujem Balkan – davati nikakva nova obećanja, što se tiče članstva u EU. To je možda tvrda izjava, na koju možda naši poljski susedi i baltičke članice, s obzirom na Ukrajinu, gledaju drugačije. Ali ja zastupam taj stav, jer verujem da prvo moramo da vidimo kako ćemo (kao članice EU) da budemo sposobne za delovanje i kako ćemo sačuvati konkurentsku sposobnost“, rekla je kancelarka.\nNemačka će u prvoj polovini 2007. biti predsedavajući EU. Najavljeno da će prvenstveni cilj za Berlin biti da se iznova podstakne proces usvajanje ustava EU. Postupak je zaustavljen prošle godine pošto je tekst ustava odbijen na referendumima u Francuskoj i Holandiji. Zemljama zapadnog Balkana Evropska unija stavila je izgled članstvo u EU još na sastanku na vrhu u Solunu 2003.godine.\nKancelarkin sadašnji stav vidan je pomak u odnosu na vreme pre saveznih izbora u jesen 2005. Angela Merkel, tada kandidatkinja konzervativaca, a još ne kancelarka koalicije sa socijaldemokratama, izjasnila se doduše za „evropsku perspektivu balkanskih zemalja“, ali je naglasila da njoj treba pristupiti sa više mašte i „ne misliti uvek samo na kategoriju punog članstva“.\nJoš u martu ove godine kancelarka je posle razgovora sa slovenačkim premijerom Janezom Janšon izjavila da zemlje zapadnog Balkana moraju da ostvare političku stabilnost pre nego što počne da se razmatra mogućnost njihovog prijema u EU. Navela je da „prvo naredno pitanje koje se postavlja uopšte nije pitanje punog članstva, već pitanje političke stabilnosti za koju i Evropa treba da se oseća odgovornom“.\n„Ta politička stabilizacija nikako ne može da znači da nikad neće biti punog članstva, ali put dotle je potpuno drugačiji“, rekla je tada Angela Merkel naglašavajući da se to „ne odnosi na Hrvatsku sa kojom se vode sasvim normalni pregovori o pristupanju“.\nNemački Bundestag će već 19. oktobra prvi put raspravljati o ratifikaciji pristupanja Rumunije i Bugarske EU. Potom će savezni poslanici 27. oktobra glasati o pristupanju dve nove članice.\nMnogi nemački stručnjaci računaju sa tim da će, posle ulaska Rumunije i Bugarske u EU nastupiti duža pauza “potrebna za konsolidaciju i stabilizaciju” ove integracije. No, više uticajnih političara vladajuće koalicije, pogotovu iz redova konzervativaca, zatražilo je da EU, kao 28. članicu, pre te velike pauze primi još Hrvatsku. Prijem Turske nailazi, međutim, na snažan otpor nemačkih konzervativaca.\nSocijaldemokratski ministar inostranih poslova Frank-Valter Štajmajer je pak u više navrata govorio o evropskoj perspektivi za sve zemlje zapadnog Balkana kao preduslovu stabilnosti regiona. Štajnmajer je letos pozitivno ocenio Akcioni plan vlade Srbije za izručenje optuženih ratnih zločinaca Haškom tribunalu i rekao da je “ponovo otpočinjanje pregovora o stabilizaciji i pridruživanju sa Srbijom moguće još u ovoj godini”.


U Srbiji između 6.000 i 7.000 migranata - IndeksOnline.rs\nNaslovna srbija Beograd U Srbiji između 6.000 i 7.000 migranata\nBEOGRAD – Na teritoriji Srbije trenutno se nalazi između 6.000 i 7.000 migranata, a rezultati istraživanja pokazuju da se građani i dalje saosećaju sa izbeglicama, kao i da velika većina smatra da ih je Srbija bolje prihvatila u odnosu na druge zemlje.\n””Danas govorimo o između 6.000 i 7.000 ljudi koji se nalaze na teritoriji Srbije. Negde je oko 980 maloletnih migranata bez pratnje i oko 3.000 dece od nula do 18 godina””, rekao je državni sekretar u Ministarstvu za rad, zapošljavanje, boračka i socijalna pitanja Nenad Ivanišević.\nOn je na predstavljanju istraživanja sprovedenog u okviru projekta ””Podrška lokalnim zajednicam u odgovoru na izbegličku krizu”” koji realizuje Fondacija ””Ana i Vlade Divac”” u saradnji sa USAID-om, istakao i da znatno smanjen priliv izbeglica pa tako desetak ljudi dnevno pokušava da dođe u Srbiju.\nPrema njegovim rečima, većina ljudi je u prihvatnim centrima u kojima ima mesta za sve.\nNavodeći da je kroz Srbiju od maja 2015. godine do sada prošlo oko milion ljudi, Ivanišević je ukazao da je samo njih 1.700 podnelo zahtev za azil, a da i oni verovatno ne žele da ostanu i integrišu se u Srbiji.\nIvanišević je rekao da ga istraživanje nije iznenadilo te da je ponosan što je deo vlade koju bilo ko kritikuje zato što je humana dodajući da se takva politika prema izbeglicama neće menjati.\n””Nema razloga, pa ni u Šidu, da ljudi budu negativno raspoloženi prema tim ljudima””, rekao je Ivanišević.\nOn je ponovio i da nijedan teroristički napad u poslednje vreme i nikada u Evropi nije izazvao neko ko je dosao u prethodne tri godine u Evropu, već su to radili ljuidi koji su rođeni na teritoriji EU.\nInače, prema rezultatima trećeg istraživanja stavova građana u odnosu na prvi talas kada je pozitivan stav prema izbeglicama imalo 45 odsto građana, u drugom talasu se taj procenat neznatno uvećao na 47 odsto, a u trećem talasu neznatno smanjio na 43 odsto, rekao je direktor Agencije za istraživanje javnog mnjenja Propozitiv Marko Lazović.\nOn je naveo i da je negativna konotacija pala u svim opština gde je rađeno istraživanje osim u Šidu gde je povećana zbog, između ostalog, upada u kuću i prihvatnog centra koji je bio u centru grada.\nLazović je naveo i da četiri petine ispitanika i dalje smatra da je Srbija bolje prihvatila izbeglice u odnosu na druge zemlje.\nIstraživanje je pokazalo i da je u trećem talasu došlo do smanjenja broja građana koji smatraju da postoji mogućnost rasplamsavanja izbegličke krize.\nKada je reč o preuzimanju brige o izbeglicama, došlo je do obrta u mišljenju građana i sada tek malo manje od jedne trećine ispitanika smatra da Vlada Srbije treba da preuzme brigu o njima.\nKako je navedeno, 46 odsto građana u prvom, 49 odsto u drugom i sada 52 odsto građana misli da je EU u najboljoj poziciji da unapredi položaj izbeglih u našoj zemlji.\nDirektorka Fondacije Ana i Vlade Divac Ana Košal rekla je da su mediji bitni za stvaranje pozitivnog stava među građanima prema migrantima i za sutra, povodom Međunarodnog dana izbeglica, najavila početak radova na izgradnji vrtića za migrante u Vranju.\nOna je podsetila i da je od pocetka krize 65 miliona ljudi napustilo svoje domove.\nPredstavnik UNHCR-a Džon Jung rekao je da je bio ponosan kako su odogovorno, humano, profesionalno Vlada Srbije i građani reagovali na migrantsku krizu dodajući da je Srbija poznata kao dobar domaćin.\nPrethodni tekstSporna sanacija ulice, meštani nezadovoljni kvantitetom i kvalitetom izvedenih radova\nSledeći tekstSaobraćajna gužva zbog radova u Bulevaru oslobođenja (video)


Sindikati traže povećanje minimalca za više od 20 odsto\n► Sindikati traže povećanje minimalca za više od 20 odsto\nReprezentativni sindikati u Srbiji tražiće povećanje minimalne zarade najmanje za deset odsto, a najviše za 23 do 24 odsto, dok poslodavci smatra da je realno povećanje samo ono koje je u skladu s rastom bruto domaćeg proizvoda (BDP) i inflacije, a to je ispod deset odsto, rekli su danas Beti predstavnici sindikata.\nPredsednik Ujedinjenih granskih sindikata "Nezavisnost" Zoran Stojiljković rekao je da taj sindikat u pregovorima, koji će početi sredinom ovog meseca u okviru Socijalno-ekonomskog saveta, neće pristati da povećanje minimalne zarade bude manje od oko 10 odsto, odnosno oko 2.500 dinara.\nMinimalna zarada trenutno iznosi 24.882 dinara, a prima je 350.000 radnika u Srbiji, od kojih je oko 30.000 u državnoj službi.\n"Pristojno povećanje minimalne zarade koje ćemo tražiti bilo bi oko dvadesetak odsto, ili oko 5.000 dinara, ali ćemo tek da napravimo računicu prema rastu stope inflacije, proizvodnje, i u zavisnosti od visine poreza i minimalne potrošačke korpe branićemo svoj predlog", rekao je Stojiljković.\nGeneralni sekretar Saveza samostalnih sindikata Srbije (ŠŠ) Zoran Mihajlović rekao je da će taj sindikat sa UGS "Nezavisnost" napraviti analizu i utvrditi zajedničku strategiju za pregovore s poslodavcima i predstavnicima države.\n"Smatramo da minimalna zarada treba da bude u visini minimalne potrošačke korpe, a to je oko 30.000 dinara, što bi bilo povećanje oko 23 do 24 odsto, ali ne verujem da će država i privreda pristati", rekao je Mihajlović.\nDodao je da bi najoptimalnija varijanta bila da cena rada sa sadašnjih 143 dinara poraste na 160 dinara, odnosno da "minimalac" pokriva bar 80 odsto minimalne potrošačke korpe.\nIstakao je da taj sindikat neće pristati na manje povećanje od oko 2.500 dinara ili oko 154 dinara po satu.\nPočasni predsednik Unije poslodavaca Nebojša Atanacković rekao je za Betu da je jedino realno povećanje minimalnih zarada koje povlače i rast ostalih zarada ono koje je u skladu sa rastom BDP i inflacije.\n"Rast BDP je u prvoj polovini godine bio oko 4,5 odsto, pitanje je da li će toliki biti i na kraju godine, inflacija je niska, ispod tri odsto što znači da bi minimalne plate mogle da budu povećane sedam-osam odsto", rekao je Atanacković.\nAko povećanje minimalne zarade bude "nerealno", to će, prema njegovim rečima, značiti da će privredi ostati manje para za investicije, a tada je i slabiji privredni rast.\nU slučaju da Socijalno-ekonomski savet, u kojem su predstavnici Vlade Srbije, sindikata i Unije poslodavaca, ne postigne dogovor o povećanju minimalne zarade, Vlada će, kako je kazao Atanacković, nametnuti svoj predlog, što uglavnom izbegava i želi da podeli odgovornost za tu odluku.\n"Ako povećanje minimalne zarade bude veće nego što je privredni rast, tražićemo kao prošle godine da se to kompenzuje povećanjem neoporezivog dela zarade kao i prošle godine kada je sa 11.700 dinara podignut na 15.300 dinara", rekao je Atanacković.\nminimalna zarada /\nOtvorena pisma sindikata RGZ premijerki i ministarki Mihajlović\nTri sindikata Republičkog geodetskog zavoda (RGZ), čiji zaposleni štrajkuju, uputili su otvoreno pismo predsednici Vlade Srbije Ani Brnabić u kome traže da se hitno formira Odbor za praćenje...\nSindikati RGZ najavljuju novi štrajk ako im plate ne budu povećane\nSindikati Republičkog geodetskog zavoda (RGZ) najavili su da će u sredu, 27. februara ponovo stupiti u štrajk u svim organizacionim jedinicama u Srbiji ukoliko Zavod "ne izvrši...\nSindikati Sloga apelovali na ostale sindikate da podrže građanske proteste\nUdruženi sindikati Srbije "Sloga" apelovali su danas na čelnike sindikanih centrala u Srbiji da pruže punu podršku i solidarnost građanskim protestima koji se održavaju u više...\nSindikati pozvali premijerku da se uključi u rešavanje krize u RGZ\nJedinstvena organizacija sindikata i sindikat "Nezavisnost" saopštili su danas da je njihov pregovarački tim predao novi predlog sporazuma Vladi Srbije i uputio zahtev premijerki Ani...\nMakron pozvao stranke i sindikate da upute jasnu poruku na smirenost\nFrancuski predsednik Emanuel Makron pozvao je danas političke snage, sindikate i preduzeća da upute "jasnu i eksplicitnu poruku" na smirenost, izjavio je portparol vlade Benžamen Grivo...\nNovosti: Folksvagenu ponuđena lokacija u Inđiji\nSrbija je nemačkom automobilskom gigantu Folksvagenu ponudila lokaciju za izgradnju fabrike u Inđiji, kao i to da jedna od linija budućeg beogradskog metroa saobraća do Inđije kako bi i Beograđani mogli da rade u pogonima te fabrike, saznaju Večernje novosti.\nPredsednik Nаcionаlnog sаvetа zа koordinаciju sаrаdnje sa Rusijom i Kinom Tomislаv Nikolić otvorio je dаnаs u Pekingu poslovni forum o investicionim projektimа u Srbiji.


NEDOPUSTIVO DA BUDE FORMIRAN MIGRANTSKI CENTAR U SRPSKOM SELU LIPA | SRNA\nISTOČNO SARAJEVO, 14. MARTA /SRNA/ - Odbor za zaštitu prava Srba u Federaciji BiH /FBiH/ poručio je da je nedopustivo da na području srpskog sela Lipa, kod Bihaća, koje je okruženo selima u kojima žive Srbi bude formiran migrantski centar.\nPredsjednik Odbora Đorđe Radanović izjavio je Srni da je Operativna grupa za koordinaciju aktivnosti i nadzor nad migrantskom krizom u Unsko-sanskom kantonu /USK/ na jučerašnjem zasjedanju zaključila da migrantima bude zabranjeno kretanje kroz gradove zbog rizika od širenja virusa korona, te da budu nastavljene aktivnosti na zatvaranju migrantskog kampa "Bira" u Bihaću, a da kao nova lokacija bude određeno srpsko selo Lipa, gdje bi bio formiran šatorski kamp.\n"Odbor za zaštitu prava Srba u FBiH smatra da je ova odluka Operativne grupe prvenstveno nezakonita, jer nemaju nadležnost za upravljanje migrantskom krizom, a sa druge strane, oni već dvije godine stalno potenciraju da u srpska sela budu smješteni migranti. To je očigledna namjera zastrašivanja Srba, da i ono malo što ih se tu vratilo ne razmišlja o ostanku na tom području", ističe Radanović.\nOn navodi da ne postoji nijedan motiv, osim političkog da migrantski centar bude smješten u to selo i da Srbi budu uklonjeni sa područja Bihaća.\n"Oni neće da kažu da je to srpsko selo, nego livada Lipa. Vlada USK-a, možemo slobodno reći, čini sve kako bi otežala život Srba na tom području i učinila da ih više tamo nema", tvrdi Radanović.\n"Ne može biti smješten migrantski centar u srpsko selo, jer je to kršenje Aneksa sedam Dejtonskog mirovnog sporazuma, kao i kršenje Zakona o poljoprivrednom zemljištu FBiH, koji tretira da se na poljoprivrednom zemljištu ne može napraviti ništa drugo, osim da ono služi za razvoj poljoprivrede", ističe Radanović.\nOn naglašava da ne može Aneks sedam Dejtonskog mirovnog sporazuma biti sprovođen kako se kome sviđa, kao i da se sprovodi na teritoriji cijele BiH, a ne samo Republike Srpske.\n"On je gotovo u potpunosti sproveden u Srpskoj, a u FBiH se prave ovakve smicalice, da se migranti stavljaju u selo koje je okruženo drugim srpskim selima, da bi se zastrašio narod i da ne bi bio na tom području", dodaje Radanović.\nOn ukazuje da je selo Lipa sistematski uništeno, te da je već 25 godina nenaseljeno zato što nikada nije uvedena struja, popravljeni putevi, vodovod, koji je nekada tu bio, iako ima pet izvora i slično.\n"Ovo selo je 25 godina namjerno zapostavljano i nije se htjelo pomoći ljudima, iako je više od 150 Srba podnosilo zahtjeve i ministarstvu USK-a i ministarstvima na nivou FBiH, da budu obezbijeđena sredstva za povratak. Nikada se nije htjelo izaći u susret, namjerno je ostavljano kao selo koje je okruženo drugim srpskim selima da bi tu eventualno bila napravljena neka manipulacija da Srbe rastjeraju iz okolnih sela", istakao je Radanović.


USVOJENE NAREDBE I PREPORUKE KRIZNOG ŠTABA – TVSA.BA\nNedjelja, 26 Juna, 2022 4:20\nNaslovna/Vijesti/Bosna i Hercegovina/USVOJENE NAREDBE I PREPORUKE KRIZNOG ŠTABA\nČetvrtak, 11 Marta 2021, 17:00\nVlada Federacije usvojila je predložene naredbe i preporuke Kriznog štaba federalnog Ministarstva zdravstva, kojima je kantonalnim vladama i štabovima naređeno uvođenje restriktivnijih mjera u skladu sa procjenom epidemiološke situacije u kantonu, odnosno opštini. Naredbe I preporuke Kriznog štaba donose se s rokom važenja od 14. dana, računajući od sutra. Na današnjoj sjednici usvojena je informacija o epidemiološkoj situaciji u FBiH na dan 8. marta. Vlada će obavijestiti Parlament FBiH o epidemiološkoj situaciji i mjerama donesenim danas s ciljem zaštite zdravlja građana i smanjenja rizika za širenje virusa. Na nivou FBiH sedmodnevna incidenca iznosi 151 slučaj na 100.000 stanovnika, a najveća je u Sarajevskom kantonu – 474,2, Hercegovačko-neretvanskom 176,06 i Bosansko-podrinjskom 130,2, navodi se u saopćenju. Do 8. marta Federalnom zavodu za javno zdravstvo prijavljeno je 2.819 smrtnih slučajeva povezanih s virusom korona.\nU SARAJEVU MIRNI PROTESTI POVODOM NAJAVLJENOG LOCKDOWNA


Vlada Srbije usvojila dodatne mere, potpuna zabrana kretanja vikendom\nDatum kreiranja 03 april 2020\nU Srbiji se uvodi zabrana kretanja od subote u 13 časova do ponedeljka u pet sati. Ta zabrana ne važi za penzionere koji od četiri do sedam ujutru u nedelju mogu da odu do prodavnice, saopštio je predsednik Srbije Aleksandar Vučić.\nNa pregled i posle 22 sata\nDr Berislav Vekić, državni sekretar u Ministarstvu zdravlja, naveo je da nakon 22 sata građani koji imaju simptome na infekciju koronavirusom mogu da odu na Infektivnu kliniku ili u bolnice opšteg tipa.\nSomborskoj bolnici i radnicima JKP „Naš dom“ dodeljeni viziri\nNakon završenog sastanka štaba za vanredne situacije opštine Apatin, predsednik opštine Apatin i komandant štaba Milan Škrbić je konstatovao da se prate sve uredbe i preporuke viših organa, te da se kao takve sprovode u našoj opštini.\nZabranjene usluge nege, održavanja i ulepšavanja lica i tela\nVlada Srbije ograničila je priređivanje igara na sreću i zabranila rad frizerskih, kozmetičkih i salona za masažu, kao i sličnih uslužnih delatnosti, dok traje vanredno stanje.\nStrana 22 od 871


– Za potrebe svoje informisanosti Agencija za osiguranje depozita BiH će kontinuirano pratiti poslovanje banaka\n– Majkić: Uvažene primjedbe Ministarstva finansija RS\n– Komisija za finansije i budžet protiv predloženog rješenja\nBANJALUKA – Predstavnički dom Parlamenta BiH razmatraće na sjednici, zakazanoj za 21. decembar, Prijedlog zakona o osiguranju depozita u bankama BiH iz kojeg je, nakon primjedbi Ministarstva finansija RS, izbačena odredba da će Agencija za osiguranje depozita BiH kontinuirano nadgledati rad banaka, saznaje portal CAPITAL.\nPredloženim novim zakonskim rješenjem predviđeno je da će „za potrebe svoje informisanosti i pripreme za izvršavanje obaveza iz svoje nadležnosti Agencija za osiguranje depozita BiH kontinuirano pratiti poslovanje banaka članica“.\n„Način praćenja banaka članica vrši se u skladu sa podzakonskim aktom koji svojom odlukom donosi Upravni odbor Agencije, a koji se zasniva na standardima kvaliteta definisanim entitetskim zakonima o bankama i minimalnim zahtjevima o upravljanju rizicima u bankama propisanim od nadležnih agencija za bankarstvo“, navodi se u predloženom zakonu.\nZakon o osiguranju depozita u bankama BiH posljednji je iz seta zakona o bankama na koje su se vlasti u BiH obavezale u pismu namjere Međunardonom monetarnom fondu (MMF) da će ih usvojiti.\nRanije su bile predložene izmjene sadašnjeg Zakona o osiguranju depozita u bankama BiH, a njima je bilo predviđeno da će „Agencija kontinuirano nadgledati poslovanje banaka članica“, a da će se nadgledanje obavljati u skladu sa standardima kvaliteta koje svojom odlukom propisuje Upravni odbor Agencije.\nTakvoj odredbi protivio se ministar finansija RS Zoran Tegeltija koji je tada naveo da su njegove primjedbe, kao člana UO Agencije za osiguranje depozita, u potpunosti zanemarene prilikom izrade konačnog teksta zakona. Time bi se prenijele nadležnosti sa RS na BiH.\nUsvajanje zakona uslov MMF-a za nastavak aranžmana\nOd ministara finansija RS danas nismo uspjeli dobiti komentar na novi prijedlog, ali je poslanik SNSD-a u Parlamentarnoj skupštini BiH Dušanka Majkić potvrdila da su zamjerke RS na ovaj zakon prihvaćene i da su poslanici SNSD-a dobili saglasnost da glasaju za taj zakon.\n„Prihvaćena je svaka primjedba koju je dalo Ministarstvo finansija RS i u skladu sa tim mi smo dobili saglasnost za podršku tom zakonu“, kazala je Majkić, ali je, ipak, izrazila sumnju da će on biti usvojen s obzirom da nije dobio podršku Komisije za finansije i budžet.\nŠef kabineta zamjenika predsjedavajućeg Predstavničkog doma PS BiH Slaviša Raković kaže da je Ministarstvo finansija RS dostavilo dopis PS BiH u kojem primjedba oko prenosa nadležnosti više ne postoji, ali ima nekoliko drugih. On tvrdi da i dalje postoji mogućnost prenosa nadležnosti sa RS na FBiH.\n„Zakon je pretrpio kozmetičku izmjenu. SDS je imao nekoliko zamjerki koje se odnose na status Agencije, imenovanje organa, direktora i drugo. Jedna od naših najvećih zamjerki je sastav UO Agencije u kojem RS može biti preglasana“, kazao je Raković.\nDirektor Agencije za osiguranje depozita BiH Josip Nevjestić rekao je danas za CAPITAL da je sve u vezi sa ovim zakonom usaglašeno sa Ministarstvom finansija RS i da je on kao takav poslat u parlamentarnu proceduru.\n„Ključne novine u ovom zakonu su skraćenje roka isplate osiguranih depozita na 20 dana, uvođenje banaka u sistem osiguranja samim činom dobijanja dozvole za rad i proširenje mandata Agencije u postupku restrukturiranja banka“, rekao je Nevjestić.\nUsvajanje ovog zakona još jedan je od preostalih uslova za nastavak aranžmana sa MMF-om, ali je ono i dalje neizvjesno s obzirom na to da je Komisija za finansije i budžet dala negativno mišljenje na prijedlog zakona.\nTagovi: agencija za osiguranje depozitabankeizborizdvajamoministarstvo finansija rsposlovanjepracenjeprenos nadleznostivaznozakon o osiguranju depozita\nBevanda: Nema prenošenja nadležnosti u zakonu o osiguranju depozita\nKomentari na članak: Agencija za depozite BiH će samo informativno nadgledati banke u RS i FBiH\n19.12.2017 u 17:50\nUkratko leziljebovici ba nivou BiH.


On je rekao da ne postoje dokumenti ili zapisi koji dokazuju da se Poljska odrekla prava na odštetu od Nemačke.\nBerlin je u više navrata isticao da ne postoji pravna osnova za traženje odštete jer je to pitanje rešeno sporazumom, potpisanim 1953. godine.\nMeđutim, Mularčuk je za AP naglasio da kopija zapisa sa sednice Vlade 1953. godine, koju je potpisao samo tadašnji komunistički lider Poljske Boleslav Bjerut, nije zakonski obavezujuća.\nMularčuk veruje da će pokretanje pitanja o odšteti sa Berlinom unaprediti bilateralne odnose.\nOn kaže da Poljska nije dobila adekvatnu odštetu za ljudske i materijalne gubitke tokom nacističke okupacije od 1939. do 1945. godine.\nMularčuk je dodao da će šteta biti veća od 850 miliona dolara, koliko se procenilo 1947. godine.\nNemačka je platila odštetu Poljacima koji su bili primorani na rad ili onima koji su bili žrtve pseudomedicinskih eksperimenata tokom nacističke okupacije.


Spisak imena koja su Srbi davali ĆERKAMA od prošlog VEKA do danas - jedno nosi UBEDLJIVU POBEDU\nTokom 20. veka bili su popularni duži nazivi, a tek sredinom devedesetih dobili smo kratka imena od tri slova\nOd prvih decenija 20. veka na ovamo imena koja su Srbi davali ćerkama značajno se menjao. Najpopularnije žensko ime tokom tridesetih godina bilo je - Radmila, a zatim slede Marija, LJubica, Milica i Vera.\nPročitajte još: A kakav je vaš? Ako imate DUŽI NOS, pravi ste srećnik\nČetrdesete su bile rezervisane za Milicu, Mirjanu, Draganu, Milenu i Nadu. Međutim, Marija, Milica i LJiljana su nastavile da budu izbor imena za većinu roditelja iz ovog vremena. Pedesete su donele Slavicu i Dragicu, dok smo u šezdesetim imali malo modernija imena - Snežanu, Slađu i Vesnu.\nNajpopularnije ime Radmila početkom 20. veka\nDragana, Jelena, Biljana i Danijela su vladale sedamdesetih godina, a tokom voljenih osamdesetih ubedljivo je dominirala i pobedu odnela - Jelena. Milica se za vreme devedesetih "provukla" i ponovo izbila na prvo mesto, zajedno sa Jelenom.\nMilica najviše bila na prvom mestu\nSredinom devedesetih u modu su konačno ušla kratka, međunarodna imena - Ema, Una, Anja, Tea, Iva, Lea, Sara i Mila. Od 2000. do 2010. Milica nastavlja ponosno da stoji na prvom mestu, a pratile su je Anđela, Slađana i Anastasija.\nNajviše devojčica rođenih tokom prethodnih nekoliko godina zovu se Sofija. A za njom slede Dunja, Sara, Teodora, Milica i Nikolina.\nPročitajte još: Kako da prepoznate muzički TALENTOVANO dete? To uopšte nije TEŠKO\nMladi roditelji, a često i poznati, u novije vreme devojčicama su davali neobična imena, među kojima se izdvajaju Nika, Mika, Tia, Ela, Lea, Rea...


Srpski napadač se odlično uklapa u profil igrača koji treba Kadizu\nJavljali su se Sporting, Valjadolid, Selta i Gimarais, a Ivan Šaponjić je imao samo jedan uslov, da nastavi da igra u Primeri. Stoga je odlazak u Vigo predstavljao najidealniju opciju za srpskog napadača. Ipak, pojavila se još jedna više nego ozbiljna konkurencija iz Primere. Kako piše EL Desmarque Kadiz ove zime traži napadača, a Šaponjićev profil se idealno uklapa u želje Alvara >> Pročitaj celu vest na sajtu MozzartSport.com << Servere.\nŠaponjiću su minutu neophodni, a u Kadizu uveravaju da to mogu da mu pruže, iako bi mu konkurencija bili Alvaro Negredo i Antoni Lozano. Ipak, činjenica je da Kadiz ove sezone ima ogromnih problema sa efikasnošću, postigao je samo 17 golova na 19 utakmica i pojačanje u navali mu je neophodno. I pored svih problema, Andalužani su plasiranu na sjajnu osmu poziciju Primere i tu će moći da ostanu samo ukoliko poprave ovaj segment igre.\nKadizova prednost u odnosu na direktnu konkurenciju iz Primere jeste to što klub gaji odlične odnose sa Atletiko Madridom, sa kojim Šaponjić ima ugovor do juna 2022. godine.\nSrpski napadač je u Madrid stigao na leto 2019. godine, ali je zabeležio svega četiri nastupa u svim takmičenjima kod Čola Simeonea. Ukoliko bude došao u Kadiz, Šaponjiću bi u prilagođavanju na ekipu sasvim sigurno od velike pomoći bio Filip Malbašić, koji je prošlog leta stigao iz Tenerifa.\nEl Desmarque piše da Malbašić ove zime ima otvorena vrata da u slučaju povoljne ponude napusti klub, ali da mu je ipak najbolja opcija da ostane na stadionu Ramon de Karansa.


Vojna spomen–medalja dosadašnjem ruskom vojnom izaslaniku - Sputnjik Srbija\n03:49 05 Decembar 2020\n© Tanjug / Irfan Ličina\n18:53 11.11.2015 Preuzmite kraći link\nSvečanom uručenju prisustvovao je i ambasador Ruske Federacije Aleksandar Čepurin.\nMinistar Gašić je istakao da je u periodu vršenja dužnosti pukovnika Volkova saradnja dve zemlje u oblasti odbrane suštinski unapređena, u duhu tradicionalno dobrih odnosa, do verovatno najvišeg nivoa do sada. Ta saradnja razvija se i dalje, u skladu sa Deklaracijom o strateškom partnerstvu, koju su predsednici dve države potpisali pre dve godine u Sočiju.\nGašić je posebno zahvalio na podršci koju je Rusija pružila Srbiji u sprečavanju prijema tzv. Kosova u Unesko, kao i na svim dosadašnjim zalaganjima za očuvanje teritorijalnog integriteta i suvereniteta Srbije.\nNaglašena je potreba da se sva otvorena pitanja rešavaju diplomatskim sredstvima, uz puno poštovanje međunarodnog prava, na čemu će Srbija i dalje snažno insistirati tokom predsedavanja OEBS–om.\nIako EU predstavlja ključni spoljno–politički cilj naše zemlje, ministar Gašić je rekao da Srbija kao vojno neutralna država neće pokleknuti pred pritiscima za uvođenje sankcija Rusiji, zato što teži nezavisnoj spoljnoj politici, koja treba da štiti interese srpskog naroda.\nodlikovanje, Ministarstvo odbrane Srbije, vojska Rusije, Valerij Igorevič Volkov, Bratislav Gašić


Prva čajanka za mlade održana u EU info kutku u Nišu - EU Info Centar\nSavet za etička pitanja (SEP) Nacionalne asocijacije praktičara omladinskog rada održao je prvu čajanku u EU info kutku u Nišu. Ovo je prva u nizu promocija ovog tela za kvalitetniju primenu principa omladinskog rada u Srbiji.\nČajanka je u Nišu okupila predstavnike organizacija za mlade i iz lokalnih institucija koje su prepoznate kao važne instance za kvalitetniji život mladih u svim sferama društva. Ovo je bila i prilika da se petnaestoro omladinskih radnika iz čitave Srbije bolje upozna sa radom EU info kutka, mogućnostima koje Evropska unija nudi mladima, procesima evrointegracija.\nSavet za etička pitanja će tokom narednog perioda organizovati još četiri čajanke – u Novom Sadu, Požarevcu, Leskovcu i Pančevu. Na sastancima će pored vrućih etičkih tema biti predstavljen i rad SEP-a i u situacije u kojima mu se treba obratiti za podršku.


Finansiranje izborne kampanje iz budžeta\nSve izborne liste na parlamentarnim izborima, koje podnesu jemstvo i dobiju više od 1% glasova (manjinske liste 0,2) dobiće između 60 i 70 hiljada evra iz budžeta Srbije za pokrivanje troškova izborne kampanje. Tačan iznos zavisiće od broja proglašenih listi, a ukoliko ih bude 20, kao na prethodnim izborima, pet dana pred izbore će im biti uplaćeno po 7,924,000.00 dinara\nPored toga, oni koji pređu cenzus dobiće oko 21.500 evra po poslaničkom mandatu, tako da će stranke i koalicije koje ostvare novi troprocentni cenzus, dobiti za pokriće troškova još 170 hiljada evra (20.287.232 dinara). U slučaju da jedna lista osvoji polovinu poslaničkih mesta, po tom osnovu će steći pravo na čak 2,7 miliona evra budžetskih sredstava. Daleko manja sredstva se izdvajaju iz lokalnih budžeta, pa se tako, čak i u gradu srednje veličine, može očekivati da bi svaka lista mogla da računa na budžetsku podršku od svega 20 hiljada dinara. Oni koji pređu cenzus mogli bi da računaju na još oko 30 hiljada dinara po odborničkom mestu.\nTransparentnost Srbija se već petnaest godina zalaže za uspostavljanje sistema finansiranja kampanje iz budžeta koje bi bilo logičnije i svrsishodnije. Iako su Vlada i Skupština Srbije još 2013. planirale da se Zakon o finansiranju političkih aktivnosti unapredi, pravila o raspodeli budžetskih sredstava nisu menjana ni posle preporuka ODIHR iz 2016. i 2017. Transparentnost Srbija, kao i neki od učesnika dijaloga o izbornim uslovima u leto 2019, davali su predloge u vezi sa uređenjem finansiranja iz budžeta, ali rasprava o ovim odredbama zakona nije bila otvorena.\nTransparentnost Srbija i ove godine sprovodi monitoring finansiranja izborne kampanje, funkcionerske kampanje i njenog medijskog predstavljanja. Između ostalog, na uzorku od 10 gradova i opština smo utvrdili da je samo jedna lokalna samouprava pravilno odredila novac koji će raspodeliti učesnicima izborne kampanje u svojim budžetima, pri čemu u dva grada ova sredstva uopšte nisu planirana. Gradovima smo uputili dopise kako da reše ovaj problem, ali je očigledno potrebno da to učini i Ministarstvo finansija.


Osiguranje od autoodgovornosti – za potpunu zaštitu drugih učesnika u saobraćaju | Tako Lako\nHome Automobil Osiguranje od autoodgovornosti – za potpunu zaštitu drugih učesnika u saobraćaju\nOsiguranje od autoodgovornosti – za potpunu zaštitu drugih učesnika u saobraćaju\nUpravljanje vozilima zahteva dozu opreza, posebno jer u velikom broju slučajeva nezgode mogu izazvati i drugi učesnici u saobraćaju. Rizik postoji uvek kada se kreće u saobraćaju, bilo putničkim, teretnim vozilima ili motociklima. Da bi se posledice nezgoda i nesrećnih okolnosti umanjile i bile na najnižem nivou, osiguranje od autoodgovornosti pruža efikasno pokriće šteta i nadoknadu troškova.\nKada se ugovara osiguranje od autoodgovornosti, to je zakonska obaveza svih vlasnika i glasi na prevozno sredstvo. Za razliku od kasko varijante, osiguranje od autoodgovornosti je obavezujuće i po sili zakona mora biti polisa obezbeđena bar jednom godišnje. Najčešće, to je prilikom registracije vozila ili u slučaju promene vlasnika automobila ili teretnog prevoznog sredstva.\nPokrića koja obezbeđuje osiguranje od autoodgovornosti – za sigurnost drugih\nOsiguranje od autoodgovornosti zasniva se na dobijanju polise, plaćanju premije i važenju ugovorne obaveze najduže godinu dana. Obezbeđuje nadoknadu svih troškova ukoliko dođe do nezgode, sa prepoznavanjem pravila krivice. Ugovara se za svako vozilo i glasi na prevozno sredstvo, što znači da u slučaju nezgode nije važno da li je automobilom upravljao vlasnik ili drugo lice. Sa prepoznavanjem krivice, šteta se nadoknađuje na vozilu koje nije krivo za nezgodu, od strane osiguranja vozila koje je izazvalo oštećenje i napravilo saobraćajni prekršaj.\nZa razliku od kasko osiguranja uz koje se nadoknađuju svi troškovi bez obzira na krivicu, autoodogovornost pokriva štetu na vozlima, kao i licima koja su pretrpela oštećenja, a ne snose odgovornost za događaj. U zavisnosti od stepena i vrste nadoknade troškova, osiguranje od autoodgovornosti funkcioniše po principu definisane premije, kao i osigurane sume do koje se nadoknađuju štete. Sve to, zasniva se na dogovoru između društva i klijenta.\nZašto je važno obezbediti polisu za osiguranje od autoodgovornosti?\nRaznovrsne usluge osiguranja pružaju veliki broj pogodnosti klijentima, posebno sa aspekta povećanog stepena pouzdanosti i sigurnosti, uz otklanjanje stresa i napetosti, posebno ukoliko dođe do određenih iznenadnih i nesrećnih okolnosti. Dobijanjem polise za osiguranje od autoodgovornosti, obezbeđuje se pokriće troškova drugim učesnicima, kao i trećim licima koji nisu krivi za nezgodu, iz ugovorne obaveze koja glasi na vozilo koje jeste odgovorno za nesrećan slučaj. U suprotnom, svako lice koje bi izazvalo određeni saobraćajni prekršaj i nezgodu, moralo bi iz sopstvenih sredstava da nadoknadi troškove oštećenim učesnicima.\nUz uplaćivanje premije osiguranja prilikom registracije vozila ili usled promene vlasnika, pouzdanost i sigurnost upravljanja vozilima podiže se na viši nivo. Nadoknada skupih troškova usled oštećenja složenih komponenti često na vozilima novijih generacija, biće zadatak osiguravajućeg društva, u skladu sa dejstvom ugovora i visinom osigurane sume. Kuće koje se bave uslugama osiguranja definišu minimalan iznos osigurane sume za određen broj štetnih događaja, kao i prema broju oštećenih lica. Za pakete usluga klijentima se obezbeđuju specijalne pogodnosti, popusti i niz benefita za dugogodišnju, uspešnu zajedničku saradnju.\nOsiguravajuće kompanije pružaju širok spektar usluga, radi pokrića brojnih rizičnih situacija u kojima se ljudi mogu naći, kako u svakodnevnom životu i kretanju, tako i prilikom poslovnih poduhvata, putovanja i slično. Osiguranje od autoodgovornosti je zakonska obaveza svih vozila i bez dobijanja polise za pokriće šteta prouzrokovanih drugim učesnicima u saobraćaju nije moguće izvršiti registraciju motornih prevoznih sredstava.\nPrevious articleMaterijal za molere koji je važan da bi ravnajući sloj poda izgledao savršeno\nDrajveri su pokretači koji se koriste za podešavanje miša na računaru. Windows ima upravljačke programe za miša na sistemu, tako da obično ne trebaju...\nŠta predstavljaju čuvene pergole i kako se montiraju u dvorištu i...


Zahtev iz Kongresa: Ispitati da li je Tramp sposoban da vodi Ameriku - Sputnjik Srbija\n16:53 20 Oktobar 2020\nZahtev iz Kongresa: Ispitati da li je Tramp sposoban da vodi Ameriku\n22:31 08.10.2020 Preuzmite kraći link\nPredsednica Predstavničkog doma Kongresa Nensi Pelosi i kongresmen Demokratske stranke Merilenda Džejmi Raskin najavili su da će doneti zakone o osnivanju komisije zadužene za procenu mentalne i fizičke sposobnosti predsednika za obavljanje funkcije.\nPelosijeva i Raskin rekli su da će u petak održati konferenciju za novinare na kojoj će najaviti uvođenje Komisije o predsedničkom kapacitetu za donošenje zakona i ovlašćenja.\nU saopštenju za medije primećeno je da su komisija i postupak „traženi u 25. amandmanu američkog ustava kako bi se Kongresu omogućilo da obezbedi efikasno i neprekidno rukovodstvo u najvišem položaju u izvršnom ogranku vlade“.\nDvadeset peti amandman je ratifikovan 1967. godine ubistva američkog predsednika Džona F. Kenedija 1963. godine da bi se uspostavio uređen put sukcesije u slučaju da predsednik postane nesposoban da obavlja dužnosti, na primer kada dobije neku ozbiljnu bolest.\nOdeljak 4 amandmana opisuje postupak u kojem drugi političari mogu zajedno utvrditi da predsednik nije sposoban za obavljanje dužnosti i mogu ga ukloniti s funkcije, što pokreće „potpredsednik i većina glavnih službenika izvršnih odeljenja ili drugog tela koje Kongres zakonom može odrediti“.\n16:37 Student iz Lapova otkrio grobove crvenoarmejaca za koje ni Rusija ni Srbija nisu znale da postoje\n16:30 „Kobre“ više nisu bataljon vojne policije\n16:18 Vašington: Spremni smo da odmah uobličimo sporazum o nuklearnim arsenalima s Moskvom\n16:11 Slovenija šalje vojsku na granicu sa Hrvatskom?\n16:05 Ministarstvo odbrane Srbije saopštilo razlog otvaranja predstavništva ruskog Ministarstva u Srbiji